[image: ]

www.daf-yomi.com
afchunk.xhtml
砖讘转 驻讝 注"讘



讟拽住讟 讛讚祝



 诇讞谞讬讬转谉 专讘 讗讞讗 讘专 讬注拽讘 讗诪专 诇诪住注谉 讜拽诪讬驻诇讙讬 讘砖讘转 讚诪专讛 讚讻转讬讘 {讚讘专讬诐 讛-讬讘/讟讝 ??} 讻讗砖专 爪讜讱 讛' 讗诇讛讬讱 讜讗诪专 专讘 讬讛讜讚讛 讗诪专 专讘 讻讗砖专 爪讜讱 讘诪专讛 诪专 住讘专 讗砖讘转 讗讬驻拽讜讚 讗转讞讜诪讬谉 诇讗 讗讬驻拽讜讚 讜诪专 住讘专 讗转讞讜诪讬谉 谞诪讬 讗讬驻拽讜讚 转''砖 谞讬住谉 砖讘讜 讬爪讗讜 讬砖专讗诇 诪诪爪专讬诐 讘讗专讘注讛 注砖专 砖讞讟讜 驻住讞讬讛诐 讜讘讞诪砖讛 注砖专 讬爪讗讜 讜诇注专讘 诇拽讜 讘讻讜专讜转 诇注专讘 住''讚 讗诇讗 诪讘注专讘 诇拽讜 讘讻讜专讜转 讜讗讜转讜 讛讬讜诐 讞诪讬砖讬 讘砖讘转 讛讬讛 诪讚讞诪讬住专 讘谞讬住谉 讞诪砖讛 讘砖讘转 专讬砖 讬专讞讗 讚讗讬讬专 砖讘转讗 讜专讬砖 讬专讞讗 讚住讬讜谉 讞讚 讘砖讘转 拽砖讬讗 诇专讘谞谉 讗诪专讬 诇讱 专讘谞谉 讗讬讬专 讚讛讛讬讗 砖转讗 注讘讜专讬 注讘专讜讛 转讗 砖诪注 讚诇讗 注讘专讜讛 谞讬住谉 砖讘讜 讬爪讗讜 讬砖专讗诇 诪诪爪专讬诐 讘讗专讘注讛 注砖专 砖讞讟讜 驻住讞讬讛诐 讘讞诪砖讛 注砖专 讬爪讗讜 讜诇注专讘 诇拽讜 讘讻讜专讜转 诇注专讘 住''讚 讗诇讗 讗讬诪讗 诪讘注专讘 诇拽讜 讘讻讜专讜转 讜讗讜转讜 讛讬讜诐 讞诪讬砖讬 讘砖讘转 讛讬讛 讛砖诇讬诐 谞讬住谉 讜讗讬专注 讗讬讬专 诇讛讬讜转 讘砖讘转 讞住专 讗讬讬专 讜讗讬专注 住讬讜谉 诇讛讬讜转 讘讗讞讚 讘砖讘转 拽砖讬讗 诇专讘谞谉 讛讗 诪谞讬 专' 讬讜住讬 讛讬讗 讗诪专 专讘 驻驻讗 转''砖 {砖诪讜转 讟讝-讗} 讜讬住注讜 诪讗诇讬诐 讜讬讘讜讗讜 讻诇 注讚转 讘谞讬 讬砖专讗诇 讜讙讜' 讘讞诪砖讛 注砖专 讬讜诐 诇讞讚砖 讛砖谞讬 讜讗讜转讜 讛讬讜诐 砖讘转 讛讬讛 讚讻转讬讘 {砖诪讜转 讟讝-讝} 讜讘拽专 讜专讗讬转诐 讗转 讻讘讜讚 讛' 讜讻转讬讘 {砖诪讜转 讟讝-讻讜} 砖砖转 讬诪讬诐 转诇拽讟讜讛讜 讜诪讚讞诪讬住专 讘讗讬讬专 砖讘转讗 专讬砖 讬专讞讗 讚住讬讜谉 讞讚 讘砖讘转 拽砖讬讗 诇专讘谞谉 讗诪专讬 诇讱 专讘谞谉 讗讬讬专 讚讛讛讬讗 砖转讗 注讘讜专讬 注讘专讜讛 讗''诇 专讘 讞讘讬讘讬 诪讞讜讝谞讗讛 诇专讘 讗砖讬 转''砖 {砖诪讜转 诪-讬讝} 讜讬讛讬 讘讞讚砖 讛专讗砖讜谉 讘砖谞讛 讛砖谞讬转 讘讗讞讚 诇讞讚砖 讛讜拽诐 讛诪砖讻谉 转谞讗 讗讜转讜 讬讜诐 谞讟诇 注砖专 注讟专讜转 专讗砖讜谉 诇诪注砖讛 讘专讗砖讬转 专讗砖讜谉 诇谞砖讬讗讬诐 专讗砖讜谉 诇讻讛讜谞讛 专讗砖讜谉 诇注讘讜讚讛 专讗砖讜谉 诇讬专讬讚转 讛讗砖 专讗砖讜谉 诇讗讻讬诇转 拽讚砖讬诐 专讗砖讜谉 诇砖讻讜谉 砖讻讬谞讛 专讗砖讜谉 诇讘专讱 讗转 讬砖专讗诇 专讗砖讜谉 诇讗讬住讜专 讛讘诪讜转 专讗砖讜谉 诇讞讚砖讬诐 讜诪讚专讬砖 讬专讞讗 讚谞讬住谉 讚讛讗讬 砖转讗 讞讚 讘砖讘转 讚讗砖转拽讚 [讘讚'] 讘砖讘转 讚转谞讬讗 讗讞专讬诐 讗讜诪专讬诐 讗讬谉 讘讬谉 注爪专转 诇注爪专转 讜讗讬谉 讘讬谉 专''讛 诇专''讛 讗诇讗 讚' 讬诪讬诐 讘诇讘讚 讜讗诐 讛讬转讛 砖谞讛 诪注讜讘专转 讛' 讛讜讛 诇讬讛 专讬砖 讬专讞讗 讚讗讬讬专 诪注诇讬 砖讘转讗 讜专讬砖 讬专讞讗 讚住讬讜谉 砖讘转讗 拽砖讬讗 讘讬谉 诇专讘讬 讬讜住讬 讘讬谉 诇专讘谞谉 诇专' 讬讜住讬 砖讘注讛 讞住专讬谉 注讘讜讚 

 诇讞谞讬讬转谉. 砖讛专讬 讘专''讞 讞谞讜 讜讛讻讬 拽讗诪专 砖砖讬 诇讞谞讬讬转谉 讛讜讗 讛砖砖讬 讘讞讚砖 讛讜讗 砖砖讬 讘砖讘转: 诇诪住注谉. 讗祝 诇诪住注谉 砖讘讬讜诐 砖讘讗讜 诇诪讚讘专 住讬谞讬 谞住注讜 诪专驻讬讚讬诐: 讜拽讗 诪讬驻诇讙讬. 专讘 讗讞讗 讜专讘讗 讘诪爪讜转 砖讘转 砖谞讗诪专 诇讛诐 讘诪专讛 讗诐 谞爪讟讜讜 注诇 讛转讞讜诪讬谉 讘讜 讘讬讜诐 讗讜 诇讗 讚讻转讬讘 讘讚讘专讜转 讛讗讞专讜谞讜转 砖诪讜专 讗转 讬讜诐 讛砖讘转 诇拽讚砖讜 讻讗砖专 爪讜讱 砖''诪 拽讜讚诐 讛讚讘专讜转 谞爪讟讜讜 讘讛: 讜讗专''讬 讘诪专讛. 讚讻转讬讘 砖诐 砖诐 诇讜 讞拽 讜诪砖驻讟 (砖诪讜讞 讟讜): 讗转讞讜诪讬谉 诇讗 讗讬驻拽讜讚. 讛诇讻讱 讻砖谞住注讜 诪专驻讬讚讬诐 谞住注讜 讘砖讘转 砖诇讗 讛讜讝讛专讜 诇讬诇讱 讬讜转专 诪讗诇驻讬诐 讗诪讛: 诇注专讘. 诇注专讘 诪砖诪注 诇注专讘 讛讘讗: 专讬砖 讬专讞讗 讚讗讬讬专 砖讘转讗. 砖讛专讬 谞讬住谉 诪诇讗 讛讜讗 诇注讜诇诐 讜专讬砖 讬专讞讗 讚住讬讜谉 讘讞讚 讘砖讘转讗: 讛砖诇讬诐 谞讬住谉. 谞转诪诇讗 讘砖诇砖讬诐 讬讜诐 诇砖讜谉 砖诇诐 讞讬住专 讗讬讬专 砖讛专讬 讗讬讬专 讞住专 讻住讚专谉 讜诪转专诪讬 住讬讜谉 讘讞讚 讘砖讘转讗: 讜讗讜转讜 讛讬讜诐 砖讘转 讛讬讛 砖谞讗' 讜讘拽专 讜专讗讬转诐 讜讙讜'. 砖谞转专注诪讜 讘讜 讘讬讜诐 注诇 讛诪谉 讻讚讻转讬讘 讜讬诇讜谞讜 注诇 诪砖讛 讜讙讜' 诇讛诪讬转 讗转 讻诇 讛拽讛诇 讛讝讛 讘专注讘 讜讛讘讟讬讞诐 诇讛讜专讬讚 诇讛诐 诪谉 诇诪讞专 讜注''讻 讘讞讚 讘砖讘转 讬专讚 诇讛诐 诪谉 转讞诇讛 砖谞讗诪专 砖砖转 讬诪讬诐 转诇拽讟讜讛讜 讜讘讬讜诐 讛砖讘讬注讬 诇讬专讬讚转讜 砖讘转 诇讗 讬讛讬讛 讘讜: 专讬砖 讬专讞讗 . 讚住讬讜谉 讞讚 讘砖讘转. 讻砖转砖诇讬诐 诇讗讬讬专 注讚 讟''讜 讜讬讜诐 讟''讜 专''讞 住讬讜谉: 注砖专 注讟专讜转. 专讗砖讜谉 诇注砖专讛 讚讘专讬诐: 专讗砖讜谉 诇讘专讬讗转 注讜诇诐. 砖讗讞讚 讘砖讘转 讛讬讛: 专讗砖讜谉 诇谞砖讬讗讬诐. 诇讛拽专讘转 谞砖讬讗讬诐 诇讞谞讜讻转 讛讘讬转: 专讗砖讜谉 诇讻讛讜谞讛 讗讜转讜 讛讬讜诐 砖诪讬谞讬 诇诪讬诇讜讗讬诐 讜注讘讜讚讛 讘讗讛专谉 讜讘谞讬讜 讜注讚 注讻砖讬讜 讛讬讛 讘讘讻讜专讜转: 专讗砖讜谉 诇注讘讜讚讛. 诇住讚专 注讘讜讚转 爪讬讘讜专 转诪讬讚讬谉 讜砖讗专 拽专讘谞讜转 砖诇 转专讜诪转 讛诇砖讻讛: 诇讬专讬讚转 讗砖. 讜转爪讗 讗砖 诪诇驻谞讬 讛' 讜转讗讻诇 注诇 讛诪讝讘讞 讜讙讜' (讜讬拽专讗 讟): 诇讗讻讬诇转 拽讚砖讬诐. 讘诪讞讬爪讛 讜注讚 注讻砖讬讜 讛讬讜 谞讗讻诇讬诐 讘讻诇 诪拽讜诐: 诇砖讻讜谉 讘讬砖专讗诇 砖讻讬谞讛 砖专转讛 砖诐 讻讚讻转讬讘 讜砖讻谞转讬 讘转讜讻诐 诪讻诇诇 讚注讚 讛砖转讗 诇讗 砖专转讛: 诇讘专讱. 讘专讻转 讻讛谞讬诐 讻讚讻转讬讘 讜讬砖讗 讗讛专谉 讗转 讬讚讬讜 讜讙讜': 诇讗讬住讜专 讛讘诪讜转. 诪注讻砖讬讜 谞讗住专讜 砖讛讜讗 专讗讜讬 诇驻转讞 讗讛诇 诪讜注讚 讻讚讻转讬讘 讜讗诇 驻转讞 讗讛诇 诪讜注讚 诇讗 讛讘讬讗讜: 讚讛讗讬 砖转讗. 砖谞讛 讛砖谞讬转 诇讬爪讬讗转诐 讛讜拽诐 讛诪砖讻谉: 讚' 讬诪讬诐. 讻砖讗转讛 拽讜讘注 讻诇 讛讞讚砖讬诐 讻住讚专谉 讗讞讚 诪诇讗 讜讗讞讚 讞住专 讛讜讜 讗专讘注讛 讬诪讬诐 讘讬谉 转讞诇转 砖谞讛 诇转讞诇转 砖谞讛 讗讞专转 砖诪谞讬谉 讞讚砖讬 诇讘谞讛 讻住讚专谉 砖谞''讚 讬诪讬诐 讻讜诇谉 砖讘讜注讬谉 讞讜抓 诪讗专讘注讛 讬诪讬诐: 讜讗诐 讛讬转讛 砖谞讛 诪注讜讘专转 讛'. 讚拽住讘专 砖谞讬 讛讗讚专讬诐 注讘讚讬谞谉 讞住专讬诐 讜驻住讞 讚讞讜讬 讬讜诐 讗讞讚 诇拽诪谉: 讝' 讞住专讬诐 注讘讜讚 讜诇讗 讛讬讜 讗诇讗 讙' 讘讬谉 驻住讞 诇驻住讞 讛诇讻讱 讚讗讬砖转拽讚 讘讛' 讘砖讘讗 讜诇讬转 诇讬讛 讚讗讞专讬诐 讚讗诪专讬 讗讬谉 诪注讘专讬谉 讜讗讬谉 诪讞住专讬谉 砖讜诐 讞讚砖 诇爪讜专讱 讗诇讗 诇注讜诇诐 讗讞讚 诪诇讗 讜讗讞讚 讞住专: 

 讻讗砖专 爪讜讱 讘诪专讛. 讜讗诐 转讗诪专 诪谞讗 诇讬讛 讚讘诪专讛 讗讬驻拽讜讚 讗砖讘转 讚讬诇诪讗 讻讗砖专 爪讜讱 讘驻专砖转 诪谉 讚讗砖讻讞谉 讚讬谞讬 砖讘转 讻转讜讘讬谉 砖诐 讗转 讗砖专 转讗驻讜 讗驻讜 讜讙讜' 讜讬''诇 诪砖讜诐 讚讘讻讬讘讜讚 讗讘 讜讗诐 谞诪讬 讻转讬讘 讻讗砖专 爪讜讱 讜诪住转诪讗 讻讬 讛讬讻讬 讚讛讗讬 讻讗砖专 爪讜讱 讘诪专讛 讛讻讬 谞诪讬 讛讗讬 讜讻谉 诪讜讻讞 讘驻专拽 讚' 诪讬转讜转 (住谞讛讚专讬谉 讚祝 谞讜:) 讚讗讬转诪专 诪讬诇转讬讛 讚专' 讬讛讜讚讛 讗转专讜讜讬讬讛讜 讜讗''转 讜讻讬讜谉 讚讘诪专讛 讗讬驻拽讜讚 讗砖讘转 讛讬讻讬 讗诪专讬谞谉 讘驻' 讻诇 讻转讘讬 (诇拽诪谉 拽讬讞:) 讗诇诪诇讬 砖诪专讜 讬砖专讗诇 砖讘转 专讗砖讜谞讛 诇讗 砖诇讟讛 讘讛谉 讗讜诪讛 讜诇砖讜谉 砖谞讗诪专 讜讬讛讬 讘讬讜诐 讛砖讘讬注讬 讬爪讗讜 诪谉 讛注诐 诇诇拽讜讟 讜讙讜' 讜讻转讬讘 讘转专讬讛 讜讬讘讗 注诪诇拽 讗诪讗讬 拽专讬 诇讛讗讬 砖讘转 专讗砖讜谞讛 讻讬讜谉 讚讘诪专讛 谞爪讟讜讜 讜讛讗 诇讗 讛讬转讛 砖讘转 专讗砖讜谞讛 讚诪注讬拽专讗 讻转讬讘 讜讬住注讜 诪讗讬诇诐 讜讬讘讗讜 讜讙讜' 讜讗诪专讬谞谉 讘住诪讜讱 讚讗讜转讜 讛讬讜诐 砖讘转 讛讬讛 讜注讜讚 诪拽砖讬诐 讚诪砖诪注 诪转讜讱 讛驻住讜拽讬诐 砖砖转讬 砖讘转讜转 讛讬讜 拽讜讚诐 专讗砖讜谞讛 讻砖谞住注讜 诪讗讬诇诐 讜讗讞专 讗讜转讜 砖讘转 讬专讚 诇讛诐 讛诪谉 讜讻转讬讘 讜讬讛讬 讘讬讜诐 讛砖砖讬 诇拽讟讜 诇讞诐 诪砖谞讛 讜讙讜' 讜讬谞讬讞讜 讗讜转讜 注讚 讛讘拽专 讜讙讜' [讜讬讗诪专 诪砖讛 讗讻诇讜讛讜 讛讬讜诐 讜讙讜' 砖砖转 讬诪讬诐 转诇拽讟讜讛讜 讜讙讜' 讜讬讛讬 讘讬讜诐 讛砖讘讬注讬 讬爪讗讜 诪谉 讛注诐 诇诇拽讜讟 讜讙讜'] 诪砖诪注 砖讘砖讘转 砖诇讬砖讬转 砖讗讞专 诪专讛 讛讬讗: 讜讗诪专 专讘 讬讛讜讚讛 讻讗砖专 爪讜讱 讘诪专讛. 讛讗讬 拽专讗 讘诪砖谞讛 转讜专讛 讻转讬讘 讜诇讬讻讗 诇诪讬诪专 讻讗砖专 爪讜讱 讘诪转谉 转讜专讛 砖讛专讬 诪砖讛 诇讗 讛讬讛 诪住驻专 讗诇讗 注诇 讛住讚专 讜讘讻讜诇讛讜 诇讗 讻转讬讘 讻讗砖专 爪讜讱: 讗转讞讜诪讬谉 诇讗 讗讬驻拽讜讚. 讗讬谉 爪''诇 讚讗转讬讗 讻专' 注拽讬讘讗 讚讗诪专 转讞讜诪讬谉 讚讗讜专讬讬转讗 讚讛讗 诪砖诪注 诇讻''注 讚讘住讬谞讬 诇讻诇 讛驻讞讜转 讗讬驻拽讜讚 讗转讞讜诪讬谉 讚诇讗讜 讚讜拽讗 谞拽讟 转讞讜诪讬谉 讗诇讗 讻诇讜诪专 讛讜爪讗讛 砖讛讬讜 诪讜诇讬讻讬谉 注诪讛谉 讻诇 讗砖专 诇讛谉 讜诪专 住讘专 讗讛讜爪讗讛 诇讗 讗讬驻拽讜讚 讜诪专 住讘专 讗讬驻拽讜讚 讜讗注''讙 讚讘驻专砖转 诪谉 讻转讬讘 讗诇 讬爪讗 讗讬砖 诪诪拽讜诪讜 讜讚专砖讬谞谉 诪讬谞讬讛 讛讜爪讗讛 讘住驻''拽 讚注讬专讜讘讬谉 (讚祝 讬讝:) 讗讬讻讗 诇诪讬诪专 砖讗讞专 诪转谉 转讜专讛 谞讗诪专 讗讞专 砖谞注砖讛 讛诪砖讻谉 [讻诪讜] 砖讗诪专 讛拽讘''讛 诇讛谞讬讞 爪谞爪谞转 诇驻谞讬 讛注讚讜转 讜诪砖讜诐 讚砖讬讬讻讬 诇诪讬诇讬 讚诪谉 讻转讘讬谞讛讜 讛转诐 讜诇诪讗谉 讚讗诪专 讗讬驻拽讜讚 讗注''驻 砖讘诪专讛 谞讗诪专 讻转讘讬讛 讛转诐 讻讚驻专讬砖讬转: 讜讗讜转讜 讬讜诐 讞诪讬砖讬 讘砖讘转 讛讬讛 讻讜'. 讜讗诐 讻谉 讘专讘讬注讬 砖讞讟讜 驻住讞讬讛诐 讜谞诪爪讗 讘砖讘转 砖注讘专讛 诇拽讞讜 驻住讞讬讛谉 砖讗讝 讛讬讛 讘注砖讜专 诇讞讚砖 讜注诇 讻谉 拽讜专讬谉 讗讜转讜 砖讘转 讛讙讚讜诇 诇驻讬 砖谞注砖讛 讘讜 谞住 讙讚讜诇 讻讚讗诪专讬谞谉 讘诪讚专砖 (砖诪讜转 专讘讛 驻' 讘讗) 讻砖诇拽讞讜 驻住讞讬讛诐 讘讗讜转讛 砖讘转 谞转拽讘爪讜 讘讻讜专讜转 讗讜诪讜转 讛注讜诇诐 讗爪诇 讬砖专讗诇 讜砖讗诇讜诐 诇诪讛 讛讬讜 注讜砖讬谉 讻讱 讗诪专讜 诇讛谉 讝讘讞 驻住讞 诇讛' 砖讬讛专讜讙 讘讻讜专讬 诪爪专讬诐 讛诇讻讜 讗爪诇 讗讘讜转讬讛诐 讜讗诇 驻专注讛 诇讘拽砖 诪诪谞讜 砖讬砖诇讞讜 讬砖专讗诇 讜诇讗 专爪讜 讜注砖讜 讘讻讜专讜转 诪诇讞诪讛 讜讛专讙讜 诪讛谉 讛专讘讛 讛讛''讚 诇诪讻讛 诪爪专讬诐 讘讘讻讜专讬讛诐: 讜讻转讬讘 砖砖转 讬诪讬诐 转诇拽讟讜讛讜. 转讬诪讛 讛讬讻讬 诪讬讬转讬 专讗讬讛 诪讛讗讬 拽专讗 讚讘砖讘转 讛讬讛 讜讛诇讗 讝讛 讛驻住讜拽 谞讻转讘 讗讞专 砖讬专讚 讻讘专 诪谉 砖讘讜注 讻砖讛讙讬讚讜 谞砖讬讗讬 讛注讚讛 诇诪砖讛 砖诇拽讟讜 诇讞诐 诪砖谞讛 讚讻转讬讘 讜讬讗诪专 诪砖讛 讗讻诇讜讛讜 讛讬讜诐 讜讙讜' 砖砖转 讬诪讬诐 转诇拽讟讜讛讜 讜讛诪谉 讻讘专 讬专讚 诪讬讜诐 专讗砖讜谉 砖注讘专 讜讗讜专''讬 讚讗注''讙 讚诇讗 谞讗诪专 注讚 讗讞''讻 诪''诪 诪讜讻讞 砖驻讬专 讚诪砖讛 砖讻讞 诇讜诪专 诇讛诐 讜讛讬讛 讗讜诪专 讛讬讛 诇讬 诇讜诪专 诇讻诐 诪讛 砖讗诪专 讛拽讘''讛 讻砖谞转谉 讗转 讛诪谉 砖转诇拽讟讜讛讜 砖砖转 讬诪讬诐 讜讗''讻 讗讞讚 讘砖讘转 讛讬讛: 注砖专 注讟专讜转 谞讟诇 讗讜转讜 讛讬讜诐. 讛讗 讚诇讗 讞砖讬讘 专讗砖讜谉 诇讛拽诪转 讛诪砖讻谉 诪砖讜诐 讚讗诪专讬谞谉 讘诪讚专砖 (讜讬拽专讗 专讘讛 住' 住诪讬谞讬) 砖讻诇 讝' 讬诪讬 讛诪诇讜讗讬诐 讛讬讛 诪砖讛 诪注诪讬讚 讛诪砖讻谉 讜诪驻专拽讜 讗讬 谞诪讬 诪砖讜诐 讚注诇讬讛 讚讛拽诪转 讛诪砖讻谉 拽讗讬 讚讛''拽 讗讜转讜 讛讬讜诐 砖诇 讛拽诪转 讛诪砖讻谉 谞讟诇 注砖专 注讟专讜转 讗讞专讜转: 专讗砖讜谉 诇讗讻讬诇转 拽讚砖讬诐. 讜讘转''讻 讘诪拽讜诐 讗讻讬诇转 拽讚砖讬诐 拽转谞讬 砖讞讬讟转谉 讘爪驻讜谉: 诇专讘谞谉 讞' 讞住讬专讬谉 注讘讜讚. 讗讜诪专 专' 讬爪讞拽 讚诇讗 讛讜讬 爪''诇 讞' 讞住讬专讬谉 注讘讜讚 讗诇讗 讝' 讞住讬专讬谉 讜讗讬讬专 讚讛讛讬讗 砖转讗 注讘讜专讬 注讘专讜讛 讻讚讗诪专 诇注讬诇 讗诇讗 诪砖讜诐 讚诇专''讬 讗讬爪讟专讬讱 诇诪讬诪专 讚砖讘注讛 讞住讬专讬谉 注讘讜讚 讚讛讗 转谞讬讗 诇注讬诇 讚讗讜转讜 讬讜诐 讛' 讘砖讘转 讛讬讛 谞拽讟 谞诪讬 诇专讘谞谉 砖诪谞讛: 

专讘讬谞讜 讞谞谞讗诇

讘讞诪讬砖讬 注讘讚 诇讛讜 驻专讬砖讛 砖诇讗 讬讙砖讜 讗诇 讗砖讛 砖诇讗 转驻诇讟讜 砖讻讘转 讝专注 讘砖注转 [诪转谉 转讜专讛] 讜转讟诪讗 讜讛讗 驻专讬砖谞谉 讚专' 讗诇注讝专 讘谉 注讝专讬讗 讛讻讬谉 住讘专讬 讜讗祝 讛诇讻转讗 讚讗诪专讛 专' 讬讜讞谞谉 讙' 注讜谞讜转 砖诇讬诪讜转 诪注转 诇注转 住诇拽讗 诇驻讜诐 讛讻讬谉 讜砖诪注讜 讚讘专讜转 讘爪驻专讗 讚砖讘转讗 讚讛讜讗 讜' 讘讞讜讚砖 专' 讬讜住讬 讚住讘专 讘讞讚 讘砖讘讗 讛讜讛 拽讘讜注讬 讗诪专 诇讱 讘讞讚 讘砖讘讗 诇讗 讗诪专 诇讛讜 讜诇讗 诪讬讚讬 诪砖讜诐 讞讜诇砖讗 讚讗讜专讞讗. 讘转专讬谉 讗诪专 诇讛讜 讜讗转诐 转讛讬讜 诇讬 诪诪诇讻转 讻讛谞讬诐 讜讙讜' 讘转诇转讗 讛讙讘诇讛 讘讗专讘注 驻专讬砖讛 讜住诇拽讗 诇专' 讬砖诪注讗诇 讜专' 注拽讬讘讗 讻讚驻专讬砖谞讗 诇注讬诇讗 讜诪拽砖讬' 讗讬 专' 讬讜住讬 讚讗诪专 诪谉 爪驻专讗 讚讗专讘注讛 注讘讜讚 驻专讬砖讛 拽专讗 讚讻转讬' 诇讱 讗诇 讛注诐 讜拽讚砖转诐 讛讬讜诐 讜诪讞专 讚讗诇诪讗 讛讬讜诐 讞诪砖讛 讜诇诪讞专 诪注诇讬 讚砖讘转讗 砖诪注讜 讚讘专讜转. 讜驻专讬拽谞' 讗诪专 诇讱 专' 讬讜住讬 讘讗专讘注讛 讛讜讗 讚讗诪专 诇讬讛 专讞诪谞讗 讜拽讚砖转诐 讛讬讜诐 讜诪讞专 讜讚专砖 诪砖讛 讚诇讗讜 讛讬讜诐 讛讗讬讚谞讗 讚讛讜讗 讬讜诪讗 讚讗专讘注讛 讗诇讗 讛讻讬 拽讗诪专 讘' 讬诪讬诐 讚讚诪讬 诇讛讚讚讬 讻讬 讘讬讜诐 讛砖诇讬砖讬 讬专讚 讛' 讜爪专讬讱 诇诪讛讜讬 讛讬讜诐 讻诪讞专 转专讜讬讬讛讜 诇讬诇讜转讬讛' 注诪讛诐 讜讛"拽 讬讜诐 讜诪讞专 砖诇讜 讜讗讬谞讜谉 诪转讞诇转 讞诪讬砖讬 讜诪谞"诇 讚讛住讻讬诪讛 讚注转讜 诇讚注转 讛诪拽讜诐 讜讛住讻讬诐 讛拽讘"讛 注"讬 讚讛讗 诇讗 砖专讗讬 砖讻讬谞讛 注讚 砖讘转讗 讜诇专讘谞谉 讛讬讜诐 讜诪讞专 讞诪砖讛 讜诪注诇讬 讜诇讗 爪专讬讻讬 诇讬诇讜 注诪讜 讗讘诇 拽专讗 讚讗诪专 诇讛讜 诪砖讛 诇讬砖专讗诇 讛讬讜 谞讻讜谞讬诐 诇砖诇砖转 讬诪讬诐 诇讬转 诪讜讻讞 讜诇讗 拽砖讬 诇讗 诇诪专 讜诇讗 诇诪专. 转"砖 砖诇讬砖讬 砖诇讬砖讬 诇讞讜讚砖 砖诇讬砖讬 讘砖讘转 讗诇诪讗 专讬砖 讬专讞讗 讘讞讚 讘砖讘讗 讜驻专拽讬 讛讗 诪谞讬 专' 讬讜住讬 讛讬讗:
讜讗讬讘注讬讗 诇谉 讛讗讬 砖诇讬砖讬 讚讗诪专 专' 讬讜住讬 讛讜讗 砖诇讬砖讬 诇砖讘转 讜诇讞讜讚砖 讜诇诪讗讬 讗爪讟专讬讱 诇讬讛 讜讛讬 讬讜诪讗 谞讬讛讜 讜驻讬专讜砖 讻讬讜谉 讚讘砖谞讬 讗诪专 诇讛讜 讜讗转诐 转讛讬讜 诇讬 讘砖诇讬砖讬 讜讙讜' 讜讬砖讘 诪砖讛 讜讛讜讗 讬讜诐 讛讙讘诇讛 诇专' 讬讜住讬 讘"专 讬讛讜讚讛 讜诇专讘讬 讛讜讗 讬讜诐 砖讛讜讚讬注谉 注讜谞砖谉 讜诪转谉 砖讻专谉 砖诪砖讘讘讬谉 诇讘讜 砖诇 讗讚诐 讚讗诪专 砖讛讜讚讬注谉 注讜谞砖讛 驻讬' 砖砖讜讘专讬谉 诇讘讜 砖诇 讗讚诐 讜谞驻讬拽 诪谉 讻讬 砖讘讘讬诐 讬讛讬讛 注讙诇讬 砖讜诪专讜谉. 讜诪谉 诇' 讗专诪讬 谞诪讬 讬讚讜注 讛讜讗. 砖拽砖讬谉 讻讙讬讚讬谉 讚拽讗' 讚诇 专讙砖 驻专砖讜讛讜 专讘谞谉 讘诇砖讜谉 讗专诪讬转 讛专讝讜拽诇讗诇讬 讜讛讜讗 讘讟讬讬转 讛谞讟诇讬 讜讗讬转讗 讘讬讜诐 讛讻驻讜专讬诐 诇注谞讬谉 诪谉 讻讝专注 讙讚. 转"砖 砖砖讬. 砖砖讬 讘讞讜讚砖 砖砖讬 讘砖讘转 讛讗 谞诪讬 专讘讬 讬讜住讬 讜讛讗讬 砖砖讬 诇诪讗讬 (讚拽讗诪专 讘讬讛) [拽讗专讬 诇讬讛] 讛讻讬 专讘讛 讗诪专 砖砖讬 诇讞谞讬讬转谉 讚讗诇诪讗 讘砖讘转 讘诪住注谉 讛讬讜 讜诇讗 讛讬讜 诪爪讜讜讬谉 注诇 讛转讞讜诪讬谉 讘讗讜转讛 砖注讛. 



专讘 讗讞讗 讘专 讬注拽讘 讗诪专 讗祝 讘讬讜诐 讞谞讬讬转谉 讛讬讛 诪住注谉 讜讛讜讗 讞讚 讘砖讘' 讜诪爪讜讜讬谉 讛讬讜 注诇 讛转讞讜诪讬谉. 



转"砖 谞讬住谉 砖讬爪讗 讘讜 讬砖专讗诇 诪诪爪专讬诐 讘讬讜诐 讞诪讬砖讬 讛讜讛 讚诪砖讻讞转 讗讬讬专 讘讝' 讜住讬讜谉 讘讞讚 讘砖讘讗. 



讗诪专讬 诇讱 专讘谞谉 讗讬讬专 讚讛讛讬讗 砖转讗 注讘讜专讬 注讘专讜讛 讜住讬讜谉 讘转专讬谉 讘砖讘讗. 转"砖 讚诇讗 注讘专讜讛 讚转谞讬讗 讬讜诐 讟"讜 讘谞讬住谉 讬讜诐 讞诪讬砖讬 讛砖诇讬诐 谞讬住谉 讗讬专注 讗讬讬专 诇讛讬讜转 讘砖讘转 讞讬住专 讗讬讬专 讗讬专注 住讬讜谉 诇讛讬讜转 讘讗讞讚 讘砖讘转 讛讗 诪谞讬 专' 讬讜住讬 讛讬讗. 



讗诪专 专讘 驻驻讗 转"砖 讘讞诪砖讛 注砖专 讬讜诐 诇讞讜讚砖 讛砖谞讬 讗讜转讜 讛讬讜诐 注"砖 讛讬讛 讜诪讚讟"讜 讘讗讬讬专 讘砖讘转讗 专讬砖 讬专讞讗 讚住讬讜谉 讘讞讚 讘砖讘讗 讜驻专拽讬 讚注讬讘讜专讬 注讘专讜讛 诇讗讬讬专 讜专讬砖 讬专讞 住讬讜谉 转专讬谉 讘砖讘转讗 讗"诇 专讘 讞讘讬 诪讞讜讝谞讗讛 诇专讘 讗砖讬 转"砖 讜讬讛讬 讘讞讜讚砖 讛专讗砖讜谉 讘砖谞讛 讛砖谞讬转 讘讗讞讚 诇讞讜讚砖 讛讜拽诐 讛诪砖讻谉 讜转谞讬讗 讗讜转讜 讛讬讜诐 谞讟诇 注砖专 注讟专讜转 专讗砖讜谉 诇诪注砖讛 讘专讗砖讬转 讗诇诪讗 讞讚 讘砖讘讗 讛讬讛 讜诪讚专"讞 谞讬住谉 砖谞讛 砖谞讬转 讞讚 讘砖讘转 专"讞 谞讬住谉 讚专讗砖讜谞讛 讗专讘注 讘砖讘转 讚转谞讬讗 讗讞专讬诐 讗讜诪专讬诐 讗讬谉 讘讬谉 注爪专转 诇注爪专转 讜讗讬谉 讘讬谉 专讗砖 讛砖谞讛 诇专讗砖 讛砖谞讛 讗诇讗 讚' 讬诪讬诐 讘诇讘讚 讜讗诐 讛讬转讛 砖谞讛 诪注讜讘专转 讞诪砖讛 讜讻讬讜谉 讚专"讞 谞讬住谉 讗专讘注讛 专"讞 住讬讜谉 砖讘转.





专诪讘"谉

讗转讞讜诪讬谉 诇讗 讗驻拽讜讚. 讜讗"转 讜讛专讬 讛转诐 讻转讬讘 讗诇 讬爪讗 讗讬砖 诪诪拽讜诪讜 讚讛讬讬谞讜 转讞讜诪讬谉 诇讛谞讬 讚讗讬转 诇讛讜 转讞讜诪讬谉 讚讗讜专讬讬' 讗"诇 讘住讬谞讬 拽讗诪专 讗诇讗 砖谞讻转讘 讘诪拽讜诪讜 讜诪驻讜专砖 讘转讜住' 讚讛"讛 诇讛讜爪讗讛 讚诇讗 讗驻拽讜讚 讚讛讬讗讱 讛讬讜 诪讜诇讬讻讬谉 讻诇讬诐 讜讗讛诇讬诐 讜讗驻砖专 讚讗诇讗讜 讚诪讞诪专 诇讗 讗驻拽讜讚 讚讗讬住讜专讬 诇讗讜讬谉 讛谉 讗"谞 住"诇 讻诪"讚 讗诇 讬讜爪讬讗 讜转讞讜诪讬谉 诪注专讬 诪拽诇讟 讙诪专讬' 讜讛谞讛讜 讗诪讜专讗讬 讻专"注 讗诪专讬 讚讗诪专 转讞讜诪讬谉 讚讗讜专讬讬' 诪砖讜诐 讚诇专讘讬 讬讜住讬 讗讬讬专讬' 讜专"讬 砖诪注转 诇讬' 讘驻' 讘讻诇 诪注专讘讬谉 讚讗诪专 转讞讜诪讬谉 讚讗讜专讬讬'. 讜讬"讗 讚转讞讜诪讬谉 讚讛讻讗 讛讬讬谞讜 讛讜爪讗讛 讚讚"讗 讘专讛"专 讜专砖讜讬讜转 讚讬讞讬讚 讜专讘讬诐 转讞讜诪讬谉 诪讬拽专讬 讜注讜讚 驻讬专砖讜 转讞讜诪讬谉 讗诇讜 讘讙' 驻专住讗讜转. 讜讻讚讘专讬 专讘讬' 讗诇驻住讬 讝"诇 砖讗诪专 讚诇讻"注 砖诇 讙' 驻专住讗讜转 讚讗讜专讬讬' 讻讚讘专讬 讛讬专讜砖诇诪讬 (注专讜讘讬谉 讛,讚), 讜讗讬谞讜 讻诇讜诐:





讛诪讗讬专讬

讗讬谉 讘讬谉 注爪专转 诇注爪专转 讜讘讬谉 专讗砖 砖谞讛 诇专讗砖 砖谞讛 讗诇讗 讗专讘注讛 讬诪讬诐 讘诇讘讚 讜讗诐 讛讬转讛 砖谞讛 诪注讜讘专转 讞诪砖讛 讜讗讬谉 驻讜讞转讬谉 诪讗专讘注讛 讞讚砖讬诐 诪注讜讘专讬谉 讘砖谞讛 讜讗讬谉 诪讜住讬驻讬谉 讬转专 注诇 砖诪讜谞讛 讜讻讘专 讘讬讗专谞讜 注谞讬谞讬诐 讗诇讜 讘专讗砖讜谉 砖诇 专讗砖 砖谞讛:



诇注讜诇诐 讬讛讗 讗讚诐 诪谉 讛谞注诇讘讬谉 讜讗讬谞诐 注讜诇讘讬谉 砖讜诪注讬谉 讞专驻转诐 讜讗讬谉 诪砖讬讘讬谉 注讜砖讬谉 诪讗讛讘讛 讜砖诪讞讬诐 讘讬讬住讜专讬谉 砖讻诇 砖注讜砖讛 讻谉 注诇讬讜 讛讻转讜讘 讗讜诪专 讜讗讛讘讬讜 讻爪讗转 讛砖诪砖 讘讙讘讜专转讜:



讛诪砖谞讛 讛专讘讬注讬转 诪谞讬谉 砖拽讜砖专讬谉 诇砖讜谉 砖诇 讝讛讜专讬转 讘专讗砖 讛砖注讬专 讛诪砖转诇讞 砖谞' 讗诐 讬讛讬讜 讞讟讗讬讻诐 讻砖谞讬诐 讻砖诇讙 讬诇讘讬谞讜 讗诐 讬讗讚讬诪讜 讻转讜诇注 讻爪诪专 讬讛讬讜 讗诪专 讛专"诐 驻讬' 爪讜专转 转讻讜谞转 讛诪注砖讛 讘砖注讬专 讛诪砖转诇讞 注讜讚 讗讘讗专 讗讜转讜 讘驻专拽 砖砖讬 诪诪住讻转 讬讜诪讗:



讗诪专 讛诪讗讬专讬 讛诪砖谞讛 讛专讘讬注讬转 讜讛讬讗 诪注谞讬谉 诪砖谞讬讜转 砖诇驻谞讬讛 诪谞讬谉 砖拽讜砖专讬谉 诇砖讜谉 砖诇 讝讛讜专讬转 讘专讗砖 砖注讬专 讛诪砖转诇讞 砖谞讗诪专 讗诐 讬讛讬讜 讞讟讗讬讻诐 讻砖谞讬诐 讻砖诇讙 讬诇讘讬谞讜 讜讻讜' 讜讛讜讗 砖讛讬讛 讗讜转 讝讛 讘讗 诇讛诐 诪谉 讛砖诪讬诐 砖讗诐 讝讻讜 讛讬讛 诪诇讘讬谉 讜讘转诇诪讜讚 讛诪注专讘 讗诪专讜 讘转讞诇讛 讛讬讛 讻诇 讗讞讚 讜讗讞讚 拽讜砖专 讘讞诇讜谞讜 讜讛讬讜 诪转讘讬讬砖讬谉 讝讛 诪讝讛 讛转拽讬谞讜 砖诇讗 讬讛讜 拽讜砖专讬谉 讗讜转讜 讗诇讗 讘讞讬诇 讜注讚讬讬谉 讛讬讜 讻诇 讬砖专讗诇 诪转讘讬讬砖讬谉 讻砖诇讗 讛讬讛 诪诇讘讬谉 讛转拽讬谞讜 砖讬讛讬讜 拽讜砖专讬谉 讗讜转讜 讘讛讬讻诇 讜注讚讬讬谉 讛讬讜 诪转讘讬讬砖讬谉 讛转拽讬谞讜 砖讬讛讜 拽讜砖专讬谉 讗讜转讜 讘专讗砖 砖注讬专 讛诪砖转诇讞:



诪砖谞讛 诪谞讬谉 诇住讬讻讛 砖讛讬讗 讻砖转讬讛 讘讬讜诐 讛讻驻专讬诐 讗注"驻 砖讗讬谉 专讗讬讛 诇讚讘专 讝讻专 诇讚讘专 砖谞' 讜转讘讗 讻诪讬诐 讘拽专讘讜 讜讻砖诪谉 讘注爪诪讜转讬讜 讗诪专 讛专"诪 驻讬' 讗讬谞讜 专讜爪讛 讘讗诪专讜 讻砖转讬讛 砖讬讛讬讛 讞讬讬讘 讻专转 注诇讬讛 讻诪讜 砖讛讜讗 讞讬讬讘 注诇 讛砖转讬讛 讗讘诇 讛讻讜谞讛 砖讛讜讗 讗住讜专 讻诪讜 讛砖转讬讛 讜讬转讞讬讬讘 注诇讬讛 诪诇拽讜转 讻诪讜 砖谞讘讗专 讘诪住讻转 讬讜诪讗:



讗诪专 讛诪讗讬专讬 诪谞讬谉 诇住讬讻讛 砖讛讬讗 讻砖转讬讛 讘讬讜诐 讛讻驻专讬诐 砖谞' 讜转讘讗 讻诪讬诐 讘拽专讘讜 讜讻砖诪谉 讘注爪诪讜转讬讜 讜诪"诪 诇讗 讛讜砖讜讬转 住讬讻讛 诇砖转讬讛 讗诇讗 诇注谞讬谉 讗讬住讜专 讗讘诇 诇注谞讬谉 讻专转 诇讗 砖注诇 讗讻讬诇讛 讜砖转讬讛 讞讬讬讘 讻专转 讗讘诇 诇讗 注诇 砖讗专 注谞讜讬谉 讜讻谉 讛诇讻讛 讻诪讜 砖讬转讘讗专 讘诪拽讜诪讜:



讝讛讜 讘讬讗讜专 讛诪砖谞讛 讜驻住拽 砖诇讛 讜诇讗 谞转讞讚砖 注诇讬讛 讘讙诪' 讚讘专:





诪讛专砖"讗 - 讞讬讚讜砖讬 讛诇讻讜转

转讜住' 讘讚"讛 讻讗砖专 爪讜讱 讻讜' 讜讬讛讬 讘讬讜诐 讛砖讘讬注讬 讬爪讗讜 诪谉 讛注诐 诇诇拽讜讟 讻讜' 注讻"诇 讻转讘 诪讛专砖"诇 讚讗讬谉 讻讗谉 诪拽讜诪讜 讜砖讬讬讱 诇拽诪谉 讘住讜祝 讛讚讘讜专 讜讬谞讬讞讜 讜讙讜' 讜讬讛讬 讘讬讜诐 讛砖讘讬注讬 讻讜' 注讻"诇 诇驻讬 讛讙讛转讜 讬讛讬讛 注讬拽专 讛讜讻讞讛 讻讗谉 讚讜讬住注讜 诪讗诇讬诐 讻讜' 讘砖讘转 讛讬讛 讜讘讞讚 讘砖讘转讗 讬专讚 诇讛诐 讛诪谉 砖谞讗诪专 砖砖转 讬诪讬诐 转诇拽讟讜讛讜 讻讜' 讗讘诇 讗"讻 诇讗 讛讜讜 爪专讬讻讬 诇驻专讜砖讬 讘讜注讜讚 诪拽砖讬诐 讻讜' 专讗砖讜谞讛 讻砖谞住注讜 诪讗诇讬诐 讜讗讞专 讗讜转讛 砖讘转 讬专讚 讻讜' 讜注"讻 谞专讗讛 诇拽讬讬诐 谞讜住讞讜转 诇砖讜谉 讛转讜住' 砖诇驻谞讬谞讜 讚讛讜讻讞讛 讝讜 讘驻砖讬讟讜转 诇驻讬 讚讘专讬 讛转诇诪讜讚 讚讗讜转讜 讬讜诐 砖讘转 讛讬讛 讜讘转专 讛讻讬 讻转讬讘 砖砖转 讜讙讜' 讜讬讛讬 讘讬讜诐 讛砖讘讬注讬 讬爪讗讜 讜讙讜' 讗"讻 注"讻 诇讗讜 讘砖讘转 专讗砖讜谞讛 讬爪讗讜 讗讘诇 诇讚讘专讬 讜注讜讚 诪拽砖讬诐 诪砖诪注 诇讛讜 驻砖讟讬讛 讚拽专讗 讚砖砖转 讬诪讬诐 讜讙讜' 讚谞讻转讘 讗讞专 砖讬专讚 诪谉 砖讘讜注 诪讬讜诐 讗讞讚 砖注讘专 讻砖讛讙讬讚讜 讛注讚讛 诇诪砖讛 砖诇拽讟讜 诇讞诐 诪砖谞讛 讻讜' 讻诪"砖 讛转讜住' 讻诇 讝讛 诇拽诪谉 讜讗"讻 讗讞专讬 讛砖砖转 讬诪讬诐 谞讗诪专 讜讬讛讬 讘讬讜诐 讛砖讘讬注讬 讜讙讜' 诪砖诪注 砖讘砖讘转 砖诇讬砖讬转 讻讜' 讜拽"诇:


讘讚"讛 诇专讘谞谉 讞' 讞住专讬谉 讻讜' 谞拽讟 谞诪讬 诇专讘谞谉 砖诪谞讛 注讻"诇 讻转讘 诪讛专砖"诇 讜讚讜讞拽 讻讜' 讚讛讗 诪住拽讬谞谉 诇注讬诇 讚注讘专讜讛 诇讗讬讬专 注"讻 讻讜' 诇专讘谞谉 讞' 讞住专讬谉 注讘讬讚 讚谞讛讬 讚讘讬谉 谞讬住谉 诇谞讬住谉 讻讜' 讗讘诇 讘讬谉 住讬讜谉 诇住讬讜谉 讘注"讻 讗讬讻讗 讞' 讻讜' 注讻"诇 诇讗 讬讚注谞讗 讗诪讗讬 诇讗 拽砖讬讗 诇讬讛 讛讻讬 诇驻讬专砖"讬 讚驻讬' 讘讛讚讬讗 诇专讘谞谉 讞' 讞住专讬谉 注讘讬讚 讻讜' 讜谞诪爪讗 讚讗砖转拽讚 讘注"砖 注讻"诇 讜诇注讬诇 诪住拽讬谞谉 讚注讘专讜讛 诇讗讬讬专 诇专讘谞谉 讗诇讗 注"讻 讚讗讬转 诇谉 诇诪讬诪专 讚讛砖转讗 诇诪讗讬 讚拽讗诪专 诇专讘谞谉 讞' 讞住专讬诐 诇讗 拽讗讬 讗讛讗 讚拽讗诪专 诇注讬诇 讚注讘专讜讛 诇讗讬讬专 讜讛谞讛讜 讘专讬讬转讜转 讚诇注讬诇 讻专' 讬讜住讬 讗转讬讬谉 讜讛讻讬 诪砖诪注 诇讛讜 讞' 讞住专讬谉 注讘讬讚 诇专讘谞谉 讛讬讬谞讜 诪谞讬住谉 诇谞讬住谉 讚讜诪讬讗 讚砖讘注讛 讞住专讬谉 注讘讬讚 诇专' 讬讜住讬 讚讛讬讬谞讜 谞诪讬 诪谞讬住谉 诇谞讬住谉 讗讘诇 讗讬 讛讜讛 注讘专讜讛 诇讗讬讬专 诇讗 讛讜讬 讞' 讞住专讬谉 诪谞讬住谉 诇谞讬住谉 讜转讜 诇讗 诪讬讚讬 讜拽"诇:





诪讛专砖"讗 - 讞讬讚讜砖讬 讗讙讚讜转

讻讗砖专 爪讜讱 讘诪专讛 诪"诐 讗转讞讜诪讬谉 诇讗 讗讬驻拽讜讚 讜诪"住 讗转讞讜诪讬谉 谞诪讬 讗讬驻拽讜讚 讻讜' 讜诪讛 砖讬砖 诇讚拽讚拽 讻讗谉 讘砖诪注转讬谉 注讬讬谉 讘讚讘专讬 讛转讜住' 讜讘讞讬讚讜砖讬 讛诇讻讜转:


讜讗讜转讜 讬讜诐 讛' 讘砖讘转 讛讬讛 讻讜' 注讬讬谉 讘转讜住' 讗讘诇 讘讟讜专 讗"讞 住讬诪谉 转"诇 讛讘讬讗 讛诪讚专砖 讛讝讛 讘注"讗 砖讛讬讜 砖讬谞讬讛诐 拽讛讜转 注诇 砖砖讜讞讟讬谉 讗诇讛讬讛诐 讜诇讗 讛讬讜 专砖讗讬谉 诇讜诪专 讚讘专 讻讜' 注"砖 讜讗讞专讬 讛讚拽讚讜拽 讘诪讗诪专 讻驻讬 诪讛 砖讻转讘讜 讛转讜住' 讻砖诇拽讞讜 驻住讞讬讛诐 谞转拽讘爪讜 讘讻讜专讜转 讻讜' 诪驻谞讬 诪讛 谞转拽讘爪讜 讛讘讻讜专讜转 诪注讬拽专讗 讬讜转专 诪砖讗专 讛注诐 砖讛专讬 注讚讬讬谉 诇讗 讛讙讬讚讜 诇讛诐 砖讬讛专讜讙 讘讻讜专讬 诪爪专讬诐 讗讘诇 讛讻讜讜谞讛 讻讬 诪讝诇 讟诇讛 讛讜讗 专讗砖 讜讘讻讜专 诇讻诇 讛诪讝诇讜转 讜讛讜讗 注爪诪讜 诪讝诇谉 讜讗诇讛讬讛谉 砖诇 诪爪专讬诐 讜诪讛讘讻讜专讜转 讜注诇 讻谉 谞转拽讘爪讜 讛讘讻讜专讜转 讟驻讬 讻砖诇拽讞讜 驻住讞讬讛谉 砖讛讬讛 讟诇讛 砖讛讜讗 诪讝诇谉 讜讗诇讛讬讛谉 砖诇 讛讘讻讜专讜转 讜讛讬讜 砖讬谞讬讛诐 拽讛讜转 讻讜' 讜讛诇讻讜 讗爪诇 讗讘讜转讬讛诐 讻讜' 讚讛砖转讗 讘' 讛诪讚专砖讬诐 谞转讻讜讜谞讜 诇讚讘专 讗讞讚 讜拽"诇:


注砖专 注讟专讜转 谞讟诇 讗讜转讜 讬讜诐 讻讜' 讬砖 诇讚拽讚拽 诪诪讗诪专 讛讝讛 诇诪讗诪专 讚驻专拽 讛谞讬讝拽讬谉 讚讞' 驻专砖讬讜转 谞讗诪专 讘讜 讘讬讜诐 讗诪讗讬 诇讗 讞砖讬讘 谞诪讬 讛讻讗 专讗砖讜谉 诇砖讬诇讜讞 讟诪讗讬谉 讜诇讗讬住讜专 砖转讜讬讬 讬讬谉 讚讞砖讬讘 讛转诐 讚谞讗诪专讜 讘讜 讘讬讜诐 讜讻谉 诇讗 讞砖讬讘 讛讻讗 专讗砖讜谉 诇诇讜讬诐 讜诪讬讛讜 讛讗 讚诇讗 讞砖讬讘 讛讻讗 专讗砖讜谉 诇讛讚诇拽转 谞专讜转 诪砖讜诐 讚讛讜讬 讘讻诇诇 专讗砖讜谉 诇注讘讜讚讛 讙诐 拽砖讛 讗诪讗讬 诇讗 讞砖讬讘 讘转专转讬 专讗砖讜谉 诇讞讜讚砖 讜专讗砖讜谉 诇讞讚砖讬诐 讻诪讜 讚讞砖讬讘 专讗砖讜谉 诇诪注砖讛 讘专讗砖讬转 讜讗诪讗讬 诇讗 讞砖讬讘 谞诪讬 专讗砖讜谉 诇讛拽诪转 讛诪砖讻谉 讜讛转讜住' 转讬专爪讜 讘讝讛 讚讗拽专讗 拽讗讬 砖讛讝讻讬专 讘讜 讛拽诪转 讛诪砖讻谉 讗讘诇 拽砖讛 讚讗"讻 诇讗 讬讝讻讬专 谞诪讬 专讗砖讜谉 诇讞讚砖讬诐 砖讛讜讝讻专 讘拽专讗 讘讞讜讚砖 讛专讗砖讜谉 讜讘讻诇诇 拽砖讛 诪讗讬 专讘讜转讬' 讚讛谞讱 注砖专 注讟专讜转 讚诪驻讬拽 诇讬讛 诪讛讗讬 拽专讗 讛讜讗 诪讘讜讗专 注"讻 诪"砖 讚专讗砖讜谉 讛谞讗诪专 讘讜 讬转讘专讱 讘专讜讱 讛讜讗 讻诪讜 砖谞讗诪专 讗谞讬 专讗砖讜谉 讗讬谞讜 讻诇砖讜谉 专讗砖讜谉 讛谞讗诪专 讘砖讗专 讚讘专讬诐 讚讛讛讜讗 诪砖诪注 专讗砖讜谉 诪砖讜诐 讚讬砖 砖谞讬 讗讞专讬讜 讜讗驻砖专 砖讛专讗砖讜谉 驻讞讜转 讘诪注诇讛 诪讛砖谞讬 讻诪"砖 讙讚讜诇 讬讛讬讛 讻讘讜讚 讛讘讬转 讛讗讞专讜谉 诪谉 讛专讗砖讜谉 讗讘诇 专讗砖讜谉 讛谞讗诪专 讘讜 讬转讘专讱 讘"讛 讛讜讗 专讗砖讜谉 讜讗讬谉 砖谞讬 讜讗讞专讜谉 诇讜 讻诪"砖 讗谞讬 专讗砖讜谉 讜讗谞讬 讗讞专讜谉 讜诪讘诇注讚讬 讗讬谉 讗诇讛讬诐 专"诇 诇讗 讻砖讗专 专讗砖讜谞讬诐 砖讬砖 诇讛诐 砖谞讬诐 讜讗讞专讜谞讬诐 讻讬 讗谞讬 专讗砖讜谉 讜讗谞讬 讗讞专讜谉 讜诪讘诇注讚讬 讗讬谉 讗诇讛讬诐 砖谞讬 讜讗讞专讜谉 讜注讚"讝 讗诪专讬谞谉 讘诪讚专砖 讚诇讻讱 谞讗诪专 讬讜诐 讗讞讚 讜诇讗 讬讜诐 专讗砖讜谉 诇讛讜专讜转 砖讛' 讗讞讚 讜讗讬谉 砖谞讬 诇讜 砖讘讬讜诐 专讗砖讜谉 讘讘专讬讗讛 讛讬讛 讛' 讗讞讚 讜讘讬讜诐 砖谞讬 讛转讞讬诇 讛砖谞讬讜转 讜诇讻讱 谞讗诪专 讗讞讚 讘诪拽讜诐 专讗砖讜谉 砖专讗砖讜谉 砖诇 讬转' 讘"讛 讜讛讜讗 诪讜专讛 注诇 讗讞讚讜转讜 砖讗讬谉 砖谞讬 诇讜 讜注"讝 讻讜讜谞讜 讘注谞讬谉 讚讛讻讗 讘诪讚专砖 专讘讛 讚讛诇"诇 讬讜诐 专讗砖讜谉 讜砖谞讬 讜砖诇讬砖讬 讻讜' 讗转诪讛讗 驻专注 诇讛诐 讛拽讘"讛 诇讛诇谉 讘讛拽诪转 讛诪砖讻谉 砖谞讗诪专 讜讬讛讬 讛诪拽专讬讘 讘讬讜诐 讛专讗砖讜谉 诇讘专讬讗转 注讜诇诐 讻讗诇讜 讘专讗转讬 注讜诇诐 讘讗讜转讜 讬讜诐 转谞讬讗 讬' 注讟专讜转 讻讜' 讚专"诇 讚诇驻讬' 讛诇砖讜谉 讛"诇 诇诪讻转讘 谞诪讬 讘讘专讬讗转 注讜诇诐 讬讜诐 专讗砖讜谉 讻诪讜 砖谞讬 讜砖诇讬砖讬 讗讘诇 讻转讘 讗讞讚 诇讛讜专讜转 注诇 讗讞讚讜转 砖讛讜讗 专讗砖讜谉 讜讗讬谉 砖谞讬 诇讜 讗讘诇 驻专注 诇讛谉 讛拽讘"讛 诇讻转讜讘 专讗砖讜谉 讘诪拽讜诪讜 讘讛拽诪转 讛诪砖讻谉 砖讛讬讛 讙"讻 讬讜诐 专讗砖讜谉 诇讘专讬讗转 注讜诇诐 讻讗诇讜 讻转讜讘 讗讜转讜 专讗砖讜谉 讘讘专讬讗转 注讜诇诐 诪诪砖 砖讛讬讛 专讗讜讬 诇讻转讜讘 砖诐 讗诇讗 砖谞讻转讘 砖诐 诇砖讜谉 讗讞讚 诇讛讜专讜转 注诇 专讗砖讜谉 砖诇讜 砖讛讜讗 诪诪砖 讗讞讚 讜讗讬谉 砖谞讬 诇讜 讜讛砖转讗 拽讗诪专 注诇 讗讜转讜 讬讜诐 砖诇 讬讜诐 讛拽诪转 讛诪砖讻谉 砖谞讻转讘 讘讜 讛专讗砖讜谉 砖讛讬讛 诇讜 讬' 注讟专讜转 诇讛讜专讜转 注诇 诪讚讜转讬讜 注砖专 住驻讬专讜转 砖讛诐 讗讞讚讜转 讛讙诪讜专 注讚 讻转专 讛注诇讬讜谉 讜讻诇 讛谞讛讜 讬' 专讗砖讜谉 讚讞砖讬讘 讛讻讗 讛诐 诪讜专讬诐 注诇 讝讛 砖讛讜讗 专讗砖讜谉 讜讗讬谉 砖谞讬 诇讜. 讜讞砖讬讘 专讗砖讜谉 诇诪注砖讛 讘专讗砖讬转 讻诪"砖 砖注"讻 谞讗诪专 讻讗谉 专讗砖讜谉 讘诪拽讜诐 讗讞讚 砖谞讗诪专 讘诪注砖讛 讘专讗砖讬转 诇讛讜专讜转 注诇 专讗砖讜谉 砖诇讜 砖讗讬谉 诇讜 砖谞讬:


讜专讗砖讜谉 诇谞砖讬讗讬诐 诪驻讜专砖 讘诪讚专砖 专讘讛 谞砖讬讗 讗讞讚 诇讬讜诐 讜讙讜' 讗"诇 讻讜' 诪砖讛 讻讜' 谞转谞讜 驻谞讬讛诐 讘谞讞砖讜谉 砖拽讬讚砖 砖诐 砖诪讬诐 注诇 讛讬诐 讻讜' 讻讚讗诪专讬谞谉 讘诪住讻转 住讜讟讛 讜专"诇 讚谞砖讬讗 讗讞讚 诇讬讜诐 砖讛讜讗 讬讛讬讛 讛专讗砖讜谉 注"砖 砖拽讬讚砖 讜讬讬讞讚 砖诪讜 砖诇 讛拽讘"讛 砖讗讬谉 砖谞讬 诇讜 讜讗诪专 讜专讗砖讜谉 诇讻讛讜谞讛 砖讛讬讛 注讘讜讚转讜 讘讬讞讜讚 诇讛' 讻诪"砖 讘讗讛专谉 诇讛拽讚讬砖讜 拽讜讚砖 拽讚砖讬诐 讚讛讬讬谞讜 诪讻诇诇 讛诇讜讬诐:


专讗砖讜谉 诇注讘讜讚讛 讚讛讬讬谞讜 拽专讘谉 爪讘讜专 讻讘砖 讛讗讞讚 讘讘讜拽专 讜讙讜' 砖讬砖转转驻讜 讘讜 讻诇 讬砖专讗诇 讻讗讬砖 讗讞讚 诇注讘讜讚转 讛讗' 讛讗诪讬转讬 砖讗讬谉 砖谞讬 诇讜:


专讗砖讜谉 诇讬专讬讚转 讗砖 砖讛讜讗 诪砖讙讬讞 讘讻诇 讛注讜诇诐 讜讘讜专讗 讗讞讚 诇讻诇诐 讜讗诪专:


专讗砖讜谉 诇讗讻讬诇转 拽讚砖讬诐 砖讬讟讛专 讜讬拽讚砖 讛讗讜讻诇 注爪诪讜 诇讬讚讘拽 讘砖讻讬谞讛 诇讛讬讜转 讛讗讜讻诇 讙"讻 诪注讬谉 讚讜讙诪讗 讚诇诪注诇讛 讘拽讚讜砖讛 讜讗讬谉 诇讜 砖谞讬 诇诪讟讛 讜讗诪专:


专讗砖讜谉 诇砖讻讜谉 讘讬砖专讗诇 砖讬讛讬讜 讻诇诇 讬砖专讗诇 注诐 讗讞讚 诇诪讟讛 讚讜讙诪转讜 诇诪注诇讛 砖讗讬谉 砖谞讬 讻诪"砖 讜谞驻诇讬谞讜 讗谞讬 讜注诪讱 讜讙讜':


讜专讗砖讜谉 诇讘专讱 讗转 讬砖专讗诇 砖讝讛 讛讜讗 讚讘专 讛谞讜讙注 讘讗讞讚讜转讜 砖讗讬谉 砖谞讬 诇讜 诇讘讟诇 讘专讻转讜 讬转讘专讱 讘"讛 讻诪讜 砖诪爪讬谞讜 讘注谞讬谉 讘诇注诐:


讜专讗砖讜谉 诇讗讬住讜专 讘诪讜转 砖讬讛讬讛 诪拽讜诐 诪讬讜讞讚 诇注讘讜讚转 讛' 讘诪拽讜诐 讗砖专 讬讘讞专 讜讛讜讗 诪讜专讛 注诇 讗讞讚讜转 讜专讗砖讜谉 讛讙诪讜专 砖讗讬谉 砖谞讬 诇讜:


讜专讗砖讜谉 诇讞讚砖讬诐 砖讛讜讗 讞讜讚砖 诪讬讜讞讚 诇注砖讜转 讘讜 谞讬住讬诐 讜砖讛讜讗 讗讞讚 诇讘讟诇 讻讞 专讗砖 讛诪讝诇讜转 砖讛讜讗 讟诇讛 讜讻诪"砖 讘砖"专 讗"诇 讛拽讘"讛 讗讬谉 诇讱 讞讜讚砖 讙讚讜诇 诪讝讛 诇驻讬讻讱 谞拽专讗 专讗砖讜谉 讻讜' 讚"讗 讻讘讬讻讜诇 讛拽讘"讛 砖谞拽专讗 专讗砖讜谉 砖谞讗诪专 讗谞讬 专讗砖讜谉 讜讙讜' 讜注"驻 讛讻讜讜谞讛 砖讗诪专谞讜 讜讛砖转讗 谞讬讞讗 讚诇讗 讞砖讬讘 专拽 讬' 专讗砖讜谉 讜讛诐 讬' 注讟专讜转 谞讙讚 讬' 住驻讬专讜转 讛诪讜专讬诐 注诇 砖讛讜讗 讗讞讚 讜专讗砖讜谉 讜讗讬谉 砖谞讬 诇讜 讜讚讜"拽:





诪讛专"诐

讙诪' 专讗砖讜谉 诇讘专讻转 讬砖专讗诇 讻爪"诇:


讚讛讗讬 砖转讗 讞讚讗 讘砖讘转 讚讗砖转拽讚 讚' 讘砖讘转 讻爪"诇:


讚转谞讬讗 讗讞专讬诐 讗讜诪专讬诐 讗讬谉 讘讬谉 驻住讞 诇驻住讞 讜讗讬谉 讘讬谉 专"讛 诇专"讛 讜讻讜' 讜讗诐 讛讬转讛 砖谞讛 诪注讜讘专转 讛' 讛"诇 讜讻讜' 讻爪"诇:


讘专砖"讬 讚"讛 诇砖讻讜谉 讘讬砖专讗诇 讜讻讜' 讚注讚 讛砖转讗 诇讗 砖讻谉 讻爪"诇:


讚"讛 讝' 讞住专讬诐 注讘讜讚 讻爪"诇:


讘转讜住' 讚"讛 讻讗砖专 爪讜讱 讜讻讜' 讜讛讗 诇讗 讛讬转讛 砖讘转 专讗砖讜谞讛 讚讻转讬讘 讜讬住注讜 诪讗讬诇讬诐 讜讬讘讜讗讜 讜讙讜' 砖砖转 讬诪讬诐 转诇拽讟讜讛讜 讜讙讜' 讜讗诪专 讘住诪讜讱 讚讗讜转讜 讛讬讜诐 讜讻讜' 讻爪"诇:


讘讗"讚 讜讬谞讬讞讜 讗讜转讜 注讚 讛讘拽专 讜讬讗诪专 诪砖讛 讗讻诇讜讛讜 讛讬讜诐 讜讙讜' 砖砖转 讬诪讬诐 转诇拽讟讜讛讜 讜讙讜' 讜讬讛讬 讘讬讜诐 讛砖讘讬注讬 讬爪讗讜 诪谉 讛注诐 诇诇拽讜讟 讜讙讜' 讻爪"诇:


讚"讛 讜讗讜转讜 讬讜诐 讜讻讜' 讜注"讻 拽讜专讬谉 讗讜转讜 砖讘转 讛讙讚讜诇 诇驻讬 砖谞注砖讛 谞住 讜讻讜' 讻爪"诇:





讞讻诪转 砖诇诪讛

讙诪' 讜讬讘讗讜 讻诇 注讚转 讘谞讬 讬砖专讗诇 讗诇 诪讚讘专 住讬谉 讜讙讜' 讘讛' 讜讻讜' 专讗砖讜谉 诇砖讻讜谉 讘讬砖专讗诇 专讗砖讜谉 诇讘专讱 讬砖专讗诇 讻讜':


讚讗砖转拽讚 讘讚' 讘砖讘转 讜讻讜' 讜讗讬谉 讘讬谉 专"讛 诇专"讛 讜讗讬谉 讘讬谉 驻住讞 诇驻住讞 讗诇讗 讚' 讬诪讬诐 讜讻讜' 讻爪"诇:


专砖"讬 讘讚"讛 诇诪住注谉 讗祝 诇诪住注谉 讜讻讜'. 谞"讘 驻讬' 讘讬讜诐 讗' 谞住注讜 讜诇讗 谞住注讜 讻诇诇 讘砖讘转 讗诇讗 转讞诇转 讛谞住讬注讛 诪专驻讬讚讬诐 讜讛诪谞讜讞讛 讘诪讚讘专 住讬谞讬 讛讻诇 讛讬讛 讘讬讜诐 讗' 讜拽"诇:


讘讚"讛 专讬砖 讬专讞讗 讜讻讜' 讛讜讗 诇注讜诇诐 讛住"讚:


讘讚"讛 讜专讬砖 讬专讞讗 讚住讬讜谉 讘讗' 讘砖讘转 砖讛专讬 讗讬讬专 讜讻讜' 讻爪"诇 讜讛讚"讗:


讘讚"讛 讞讬住专 爪"诇 讞住专 讗讬讬专 注砖讗讛讜 讞住专 讻住讚专谉 讻爪"诇 讜讛住"讚 讜讛砖讗专 谞诪讞拽:


讘讚"讛 注讟专讜转 爪"诇 注砖专 注讟专讜转 讜讗讞"讻 诪"讛 砖讻谉 专讗砖讜谉 诇讘专讱 讜讻讜':


讘讚"讛 讚' 讬诪讬诐 讞讜抓 诪讚' 讬诪讬诐 讛住"讚:


转讜住' 讘讚"讛 讻讗砖专 爪讜讱 讜讙讜' 讜讬讛讬 讘讬讜诐 讛砖讘讬注讬 讬爪讗讜 诪谉 讛注诐 诇诇拽讜讟 讜讙讜' 谞诪讞拽. 讜谞"讘 讗讬谉 讻讗谉 诪拽讜诪讜 讜砖讬讬讱 诇拽诪谉 讘住讛"讚 讜讬谞讬讞讜 讗讜转讜 注讚 讛讘拽专 讜讙讜' 讜讻转讬讘 讘讬讜诐 讛砖讘讬注讬 讬爪讗讜 诪谉 讛注诐 诇诇拽讜讟 讜诇讗 诪爪讗讜 诪砖诪注 讜讻讜' 讻爪"诇 讜讚讜"拽 (注讬讬谉 讘诪讛专砖"讗):


讘讚"讛 讜讻转讬讘 砖砖转 讬诪讬诐 讜讙讜' 讜讛诪谉 讻讘专 讬专讚 诪讬讜诐 专讗砖讜谉 砖注讘专. 谞"讘 诇驻讬 讛讗诪转 讗讘诇 拽"诇 诪谞讗 诇谉 讚讬诇诪讗 讬专讚 讘讗诪爪注 讛砖讘讜注 诪讗讞专 讚诇讗 讗诪专 砖砖转 讬诪讬诐 转诇拽讟讜讛讜 讻讬 讗诐 讘砖讘转 讗讞专 砖讬专讚 讻讘专 讛诪谉 讜讗诪专 注诇 砖砖转 讬诪讬诐 砖讬讛讬讜 讗讞专 讛砖讘转 砖讬诇拽讟讜讛讜 砖砖转 讬诪讬诐 讜拽"诇:


讘讚"讛 诇专讘谞谉 讜讻讜' 谞拽讟 谞诪讬 诇专讘谞谉 砖诪讜谞讛. 谞"讘 讜讚讜讞拽 讙讚讜诇 讘注讬谞讬 讚诪砖讜诐 讗讬讬讚讬 讚专' 讬讜住讬 谞拽讟 讞' 讜讛讜讗 砖拽专 讚讛讗 诪住拽讬 诇注讬诇 讚注讘专讜讛 诇讗讬讬专 注"讻 谞专讗讛 讘注讬谞讬 讚砖驻讬专 拽讗诪专 转诇诪讜讚讗 诇专讘谞谉 讞' 讞住专讬诐 注讘讜讚 讚谞讛讬 讚讘讬谉 谞讬住谉 诇谞讬住谉 诇讗 转诪爪讗 讻讬 讗诐 讝' 讞住专讬诐 讗讘诇 讘讬谉 住讬讜谉 诇住讬讜谉 讘注"讻 讗讬讻讗 讞' 讞住专讬诐 砖讗诐 诇讗 讻谉 诇讗 讬讘讗 讛讞砖讘讜谉 诪讻讜讜谉 砖讬讛讬讛 专"讞 谞讬住谉 讘讬讜诐 讗' 讻"讗 讘讬讜诐 讘' 诇驻讬 砖住讬讜谉 讬讛讬讛 讘讬讜诐 讛' 讜讛讗诪转 砖讞' 讞住专讬诐 讛讜讗 讞讚讜砖 讙讚讜诇 讜爪专讬讱 诇讛讬讜转 讛' 讞住专讬诐 讝讜 讗讞专 讝讜 诪专讞砖讜谉 讻住诇讬讜 讟讘转 砖讘讟 讗讚专 讜讘讞砖讘讜谉 砖诇谞讜 诪注讜诇诐 诇讗 转诪爪讗 讛' 讞住专讬诐 讘砖谞讛 转诪讬诪讛 砖诪讬讜诐 诇讬讜诐 讜转转讞讬诇 讘讗讬讝讛 讞讜讚砖 砖转专爪讛 讻讬 讗诐 讝' 讞住专讬诐 讜谞拽专讗转 砖谞讛 讞住专讛 讜讛讻讗 讞住专讬诐 讛专讘讛 注诇 讻谉 讗诪专 诇专讘谞谉 注讘讜讚 讞' 讞住专讬谉 讜讚讜"拽 (注讬讬谉 讘诪讛专砖"讗):





专砖"砖

讙诪专讗 转"砖 讜讬住注讜 诪讗讬诇讬诐 讻讜' 讜讗讜转讜 讛讬讜诐 砖讘转 讛讬讛 讻讜'. 拽"诇 诪讚讜注 诇讗 驻专讬讱 诪讝讛 诇专讗讘"讬 诇注讬诇 讚讗诪专 诇诪住注谉 讜谞"诇 诇讬讬砖讘 讚讛讜讗 住讜讘专 讚诇讗 谞爪讟讜讜 注诇 讛砖讘转 讗诇讗 讘讗诇讜砖 讻讚讗讬转讗 讘诪"专 专"驻 注拽讘 (讜注' 转讚"讛 讻讗砖专 讜讗"转 诪谞"诇 讻讜' 讚讬诇诪讗 讻讜') 讜讗"讻 讻砖谞住注讜 诪讗诇讬诐 注讚讬讬谉 诇讗 讛讜讝讛专讜 注诇讬讜 讜诪讗讬 讚拽讗诪专 讛砖"住 诇注讬诇 讜拽诪讬驻诇讬讙讬 讘砖讘转 讚诪专讛 诇"讚 专拽 诪砖讜诐 砖讛讘讬讗 诪讬诪专讗 讚专讬讗"专 讚讗诪专 讻讗砖专 爪讜讱 讘诪专讛:



[专砖"讬 讚"讛 专讗砖讜谉 诇讘专讬讗转 注讜诇诐. 砖讗' 讘砖讘转 讛讬讛. 讛讜讗 诪讜讻专讞 诪讚拽讗诪专 讜诪讚专讬砖 讬专讞讗 讚谞讬住谉 讚讛讗讬 砖转讗 讞讚 讘砖讘转讗. 讗讘诇 拽"诇 讚诇诪讗 讻讜讜谞转 讛讘专讬讬' 注诇 讘专讬讗转 讗讚讛"专 砖讛讬转讛 讘讗讞讚 讘谞讬住谉 (注诪砖"讻 诇注讬诇 住讟 讘) 讜讻专"讬 讚讗诪专 讘谞讬住谉 谞讘专讗 讛注讜诇诐 讜诇讗 注诇 讬讜诐 讗' 讘砖讘讜注:



转讜讚"讛 讻讗砖专. 讜讗"转 讜讻讬讜谉 讚讘诪专讛 讻讜'. 讛谞讛 诇砖讜谉 拽讜砖讬讬转诐 讘讜讗"转 讜诇讗 转讬专爪讜 讻诇讜诐. 讜讝讛 谞砖诪讟 诪讛讙专讬"驻 讘讘"诪 住"讗 讘转讜讚"讛 讗诇讗 诇爪讬讬谞讜] :



讘讗"讚 (讘住讜驻讜) 讜注讜讚 诪拽砖讬诐 讜讻讜'. 讛诪讛专砖"讗 讻转讘 讚诇讗 诪拽砖讬 专拽 诇驻讬 驻砖讟讜转 讚拽专讗 砖讻转讘 讛转讜住' 诇拽诪谉 讜讝讛 讚讜讞拽 讜诇"谞 讚讗祝 诇驻讬专讜砖诐 诇拽诪谉 诇砖讬讟转 讛砖"住 诪"诪 讻讬讜谉 讚拽讗讬 讘讬讜诐 讛砖讘转 讙讜驻讬讛 讻讚讻转讬讘 讗讻诇讜讛讜 讛讬讜诐 讜讻讜' 讛诇"诇 讜讬讛讬 讘讬讜诐 讛讛讜讗 讬爪讗讜 诪讛"注 诇诇拽讜讟 讜诪讚讻转讬讘 讘讬讜诐 讛砖讘转 诪砖诪注 讚诇砖讘转 讛讘讗讛 拽讗诪专:





讛讙讛讜转 讬注讘"抓

讙诪' 讗转讞讜诪讬谉 诇讗 讗砖拽讜讚 讜诪"住 讗转讞讜诪讬谉 谞诪讬 讗驻拽讜讚. 谞"讘 谞"诇 驻讬专讜砖讜 诪"住 讗转讞讜诪讬谉 诇讗 讗驻拽讜讚 讻诇诇 注讚 讗讞专 住讬谞讬 讻砖讗专 讛诪爪讜转 讜诪"住 讗转讞讜诪讬谉 谞诪讬 讗驻拽讜讚 讛讬讬谞讜 讘讗诇讜砖. 讚讘住讚专 注讜诇诐 诪讬讬转讬 诇讛讜 转专讜讬讬讛讜 讘诪专讛 谞爪讟讜讜 注诇 讛砖讘转 讜讘转专 讛讻讬 拽讗诪专 讘讗诇讜砖 谞转谞讛 诇讛诐 砖讘转. 砖"诪 讚讗讬转讗 诇讛讗 讜讗讬转讗 诇讛讗 讜转诇诪讜讚讗 讚专讱 拽爪专讛 谞拽讟 讜专"诇 讘诪"砖 砖讘转 讚诪专讛 讛讬讬谞讜 砖讘转 砖诇驻谞讬 诪转谉 转讜专讛 砖讻讘专 谞转谞讛 讘讟"讜 讘讗讬讬专 讜讘讝讛 诪讬讜砖讘 诪讛 砖谞转拽砖讛 诇讛转讜住' 讘讚"讛 讻讗砖专 爪讜讱 讚讜讚讗讬 砖讘转 专讗砖讜谞讛 讛讬转讛 砖诇讗 砖诪专讜 诪拽爪转谉 (讻诪"砖 讘住"讚 讘讙诇讬讜谉 住状注 驻状讛) 讜讘讻谉 讗讬谉 讛讻专讞 讙"讻 诇诪状砖 转讜住' 住讚"讛 讗转讞讜诪讬谉 讜拽"诇. 讗诇讗 讜讚讗讬 诪驻' 讛诪谉 讬诇驻讬谞谉 讛讜爪讗讛. 讜诇"驻 讗讛讗 讚讘诪专讛 谞转谞讛 砖讘转:





讞讬讚讜砖讬 讞转"住

砖诇讬砖讬 诇讞谞讬讬转谉 讜讻讜' 讜驻诇讬讙讬 讘砖讘转 讚诪专讛 讛拽' 转讜住' 讚诇诪讗 讻讗砖专 爪讜讱 讘诪谉 讗砖专 转讗驻讜 讗驻讜 讜讻讜' 诇讗 拽砖讬' 诇讛讜 讚诇诪讗 讻讗砖专 爪讜讱 讘诪谉 讗诇 讬爪讗 讗讬砖 诪诪拽讜诪讜 讜讻讜' 讚住"诇 诇砖诪注转讬谉 讚讛讗讬 拽专讗 诇讗 谞讗诪专 讘砖讘转 专讗砖讜谞讛 讻诪"砖 转讜住' 讚"讛 讗转讞讜诪讬谉 讜讻讜' 诪砖"讛 讛拽砖讜 讚注讻"驻 讗驻讬' 讜讘砖讜诇 谞讗住专 诇讛诐 讘诪谉 讜讚诇诪讗 讗讛讗 拽讗讬 讻讗砖专 爪讜讱. 讜讛谞讛 转讬专讜爪诐 谞专讗讛 讚讜讞拽 讚诪讬 转诇讬 讻讬讘讜讚 讗讘 讜讗诐 讜砖讘转 讗讛讚讚讬 讚诇诪讗 讛讗 讻讚讗讬转讗 讜讛讗 讻讚讗讬转讗. 讜注讜讚 讛讗 讘砖诪注转讬谉 诇讗 诪讬讬转讬 讻诇诇 讛讗 讚讻讬讘讜讚 讗讘 讜讗诐. 讜讗"讻 注讬拽讜专 讞住专 诪谉 讛住驻专. 讜谞专讗讛 诇注"讚 讚诪讚讻转讬讘 讘讚讘专讜转 专讗砖讜谞讜转 讝讻讜专 讜讘砖谞讬' 砖诪讜专 讜拽讬讬"诇 讘讚讬讘讜专 讗讞讚 谞讗诪专讜 诇讜诪专 讻诇 砖讬砖谞讜 讘砖诪讬专讛 讬砖谞讜 讘讝讻讬专讛 诇讜诪专 讚谞砖讬诐 讞讬讬讘讜转 讘注砖讜讬谉 讚砖讘转 讗注"讙 讚讛讜讗 诪"注 砖讛讝"讙 诪"诪 讞讬讬讘讜转 讛讜讗讬诇 讜讗讬转谞讛讜 讘诇讗讜讬谉 讚砖讘转. 讜转讬谞讞 讗讬 砖诪讜专 诇讗讜 讛讜讗. 讜讻讬讜谉 讚讝讻讜专 讛讜讗 注砖讛 砖谞讗诪专讜 讘讚讘讜专 讗' 诇讛讜专讜转 讻诇 砖讬砖谞讜 讘诇讗讜 讬砖谞讜 讘注砖讛. 讜讛砖转讗 讗讬 住"讚 讻讗砖专 爪讜讱 讚讙讘讬' 砖诪讜专 讚讚讘专讜转 砖谞讬讜转 讗爪讬讜讜讬 讚诪谉 拽讗讬 讜砖诐 诇讗 谞讗诪专 讗诇讗 注砖讛 讗转 讗砖专 转讘砖诇讜 讘砖诇讜 驻讬' 讛讬讜诐 讘注专讘 砖讘转 讜诇讗 诪讞专 讘砖讘转 讜诇讗讜 讛讘讗 诪讻诇诇 注砖讛 讛讜讗 讙"讻 注砖讛 讜注"讝 讗诪专 砖诪讜专 讜讗"讻 诇诪"讚 专讬砖 驻专拽 讛诪讜爪讬讗 转驻讬诇讬谉 讛砖诪专 讚诇讗讜 诇讗讜. 讜讛砖诪专 讚注砖讛 注砖讛 讛讜讛 讛讗讬 砖诪讜专 谞诪讬 注砖讛. 讜讗讬谉 讘讬谉 讝讻讜专 诇砖诪讜专 讜诇讗 讻诇讜诐. 讜诪"讟 谞讗诪专 讘讚讬讘讜专 讗'. 讗注"讻 讻讗砖专 爪讜讱 讘诪专讛 讜砖诐 讘讜讚讗讬 谞讗诪专讜 讻诇 讛诇讗讜讬谉 讚砖讘转 讜讗诪讜专 砖诪讜专 讘诇讗讜 讜拽"诇:


讜诇驻"讝 诇专' 讬讜讞谞谉 讚住"诇 讛砖诪专 讚注砖讛 谞诪讬 诇讗讜 讗讬谉 讛讻专讞 讻诇诇 砖谞爪讟讜讜 讘诪专讛 注诇 讛砖讘转 讜讘诪讻讬诇转讗 驻诇讬讙讬 转谞讗讬 讘讛讗 诪讬诇转讗 讚诇专' 讬讛讜砖注 砖诐 砖诐 诇讜 讞拽 讝讛 砖讘转 讜诪砖驻讟 讝讛 讻讬讘讜讚 讗讘 讜讗诐. 讜诇专"讗 讛诪讜讚注讬 讞拽 讗诇讜 注专讬讜转 讜诪砖驻讟 讗诇讜 讚讬谞讬谉 注"砖 讜讘专讗"诐 讜谞讞诇转 讬注拽讘 驻' 讘砖诇讞:


讜讘讝讛 谞"诇 诇驻专砖 诪讛专砖"讗 讘砖诪注转讬谉 讚诇诪住拽谞讗 讚诇专讘谞谉 讞' 讞住专讬诐 注讘讬讚 谞讗 注讘专讜讛讜 诇讗讬讬专 讜讛拽' 讛砖讜讗诇 讘砖讜"转 讝讻专讜谉 讬讜住祝 诪讛 讬注谞讜 专讘谞谉 讗拽专讗 讚砖砖转 讬诪讬诐 转诇拽讟讜讛讜 讚诪讬讬转讬 讘专讬讬转讗. 讜讗讬 住"诇 讻拽讜' 转讜住' 讗"讻 讘诪讗讬 驻诇讬讙讬 专讘谞谉 讜讛讱 讘专讬讬转讗. 讜诇驻讬 讛谞"诇 讬"诇 讚讜讚讗讬 诪讬 砖讻讘专 谞爪讟讜讜 注诇 讛砖讘转 讜讛专讬 讗谞讞谞讜 诪讜谞讬诐 讻诇 讬诪讬 讛砖讘讜注. 讬讜诐 讗' 讘砖讘转 讜砖谞讬 讘砖讘转 讜讻讚讜诪讛 讗"讻 讗驻讬' 注讜诪讚 讗讚诐 讘讗讬讝讛 讬讜诐 砖讬讛讬' 讜讬讗诪专 砖砖转 讬诪讬诐 转注砖讛 讚讘专 驻诇讜谞讬 讜讘讬讜诐 讛砖讘讬注讬 砖讘转 诇讗 转注砖讜讛讜. 讛讜讗 讬讚讜注 讜诪讜讘谉 砖砖转 讬诪讬 讛讞讜诇 拽讗诪专 讜讗讬谞讜 专讜爪讛 诇讜诪专 砖砖转 讬诪讬诐 专爪讜驻讬诐 诪讛讬讜诐 讜砖讘讬注讬 诪讛讬讜诐 砖讛专讬 讗讬谞谞讜 讬讜诐 砖讘转. 讗讱 讛讱 讘专讬讬转讗 住"诇 讻专"讗 讛诪讜讚注讬 讛谞"诇 讚讘诪专讛 诇讗 谞爪讟讜讜 讗砖讘转. 讜讗讬讱 讬讻讜诇 诇讜诪专 砖砖转 讬诪讬诐 转诇拽讟讜讛讜 讜讗讬讝讛 诪谞讬谉 讛讜讗 诪讜谞讛 讛专讬 诇讗 谞讜讚注 诇讛诐 注讚讬讬谉 讻诇讜诐 讝讛 砖讘转 讜讗讬讝讛 讬讜诐 讛讜讗. 讗注"讻 讻砖讗诪专 讛拽讘"讛 讻谉 诇诪专注"讛 讗讬讜诐 讚讛讜讛 拽讗讬 讘讬' 拽讗诪专 诪讛讬讜诐 转诇拽讟讜讛讜 砖砖讛 讬诪讬诐 讜讘讬讜诐 讛砖讘讬注讬 诪讛讬讜诐 砖讘转 诇讗 讬讛讬' 讘讜 讜讗"砖:


讜讘讝讛 诪讬讜砖讘 诪讛 砖讬砖 诇讚拽讚拽 讚拽讗诪专 驻诇讬讙讬 讘砖讘转 讚诪专讛 砖讛讜讗 讚讜讞拽 讚讻"注 住"诇 讚讘诪专讛 讗讬驻拽讜讚 讜专讘讗 住"诇 讗转讞讜诪讬谉 诇讗 讗讬驻拽讜讚 砖讛讜讗 讚讜讞拽 讙讚讜诇 诇讬诪讗 专讘讗 住"诇 讘诪专讛 讗讬驻拽讜讚 讘诪专讛 讻诇诇 讗砖讘转 讜讻专"讗 讛诪讜讚注讬. 讜讻讗砖专 爪讜讱 讘诪谉 拽讗讬 讜住"诇 讻专' 讬讜讞谞谉 讚讛砖诪专 讚注砖讛 谞诪讬 诇讗讜. 讜讛讗"砖 讚讻讘专 讛转注讜专专讜 讛诪驻专砖讬诐 讜讘专讗砖诐 讛专讗"诐 讝"诇 诇讛讘专讬讬转讗 讚讟"讜 讗讬讬专 讘砖讘转 讛讬' 讜讘讗讜 讘讜 诇诪讚讘专 住讬谉. 讜讗驻砖专 讙诐 谞住注讜 讘讜 诪诪拽讜诐 讞谞讬讬转谉 讜注讬讬谉 诇拽诪谉 讗讬"讛. 讜讗"讻 讗诪讗讬 诇讗 驻诇讬讙讬 专讘讗 讜专讗讘"讬 讘拽专讗 讚讗诇讬诐 讻诪讜 讚驻诇讬讙讬 讘诇砖讜谉 讘专讬讬转讗 砖砖讬 砖砖讬 诇讞谞讬讬转谉 讜讻讜' 讜诇讛谞"诇 谞讬讞讗 讚讛讱 拽砖讬' 讙讜驻讬' 讛讜讛 拽砖讬' 诇住转诪讗 讚转诇诪讜讚讗 讗讬 住"讚 诇讗 讗讬驻拽讜讚 讘诪专讛 讻诇诇 讗砖讘转 讗"讻 注"讻 砖砖转 讬诪讬诐 转诇拽讟讜讛讜 讘讬讜诐 讗' 讘砖讘转 拽讗讬. 讜讘讗讜 诇住讬谉 讘砖讘转 讜讛"诇 诇讗讬驻诇讜讙讬 讘讛讗讬 拽专讗 讜诇讗 讘诇砖讜谉 讛讘专讬讬转讗. 讗注"讻 转专讜讜讬讬讛讜 住"诇 砖讘转 讘诪专讛 讗讬驻拽讜讚 讜讻讬讜谉 砖讻讘专 讬讚注讜 讬讜诐 讛砖讘转 讗"讻 讬"诇 讟"讜 讘讗讬讬专 讘讗' 讘砖讘转 讛讬' 讜讘讬讜诐 讘' 讬专讚 讛诪谉 讜讗驻"讛 砖讬讬讱 砖驻讬专 砖砖转 讬诪讬诐 转诇拽讟讜讛讜 讜讘讬讜诐 讛砖讘讬注讬 砖讘转 诇讗 讬讛讬讛 讘讜 讻讬讜谉 砖讬讜诐 讛砖讘转 讛讬' 讻讘专 讬讚讜注 诇讛诐. 讜诪砖"讛 住诪讱 驻诇讜讙转转诐 讗讘专讬讬转讗 讜讻讬讜谉 讚转专讜讜讬讬讛讜 住"诇 砖讘转 讘诪专讛 讗讬驻拽讜讚. 注"讻 驻诇讬讙讬 讗讬 转讞讜诪讬谉 谞诪讬 讗讬驻拽讜讚 讗讜 诇讗:


讜讛谞讛 讛专讗"诐 转讬' 讗拽讜砖讬' 讚讘讬讗转诐 诇住讬谉 讘讟"讜 讗讬讬专 砖讞诇 讘砖讘转. 讚讬"诇 砖谞住注讜 诪诪拽讜诐 讞谞讬讬转谉 讘注"砖 讜讛讙讬注讜 诇砖诐 讘砖讘转 讘讗讜驻谉 砖讛诇讻讜 驻讞讜转 诪砖讬注讜专 转讞讜诐 注"砖 讜讻讜讜谞转讜 诪讘讜讗专转 讻讬讜谉 讚谞住讬注转 诪讗诇讬诐 讜讞谞讬讬转诐 讘住讬谉 讗注"讙 讚讻转讬讘讬 讘讞讚 拽专讗 诪"诪 讘驻' 诪住注讬 诪讘讜讗专 砖讬讛讬讛 讘谞讬讛诐 讚驻拽讛 讜讗诇讜砖 讜讻诪讜 砖谞转注讜专专 讘讝讛 讘专诪讘"谉 注诇 讛转讜专讛. 转讜 诇讗 诪转讞讬讬讘 诇讜诪专 砖讘讬讜诐 讞谞讬讬转诐 谞住注讜. 诪砖讗"讻 讘讜讬住注讜 诪专驻讬讚讬诐 讜讬讞谞讜 讘诪讚讘专 住讬谞讬. 砖驻讬专 讬"诇 讘讬讜诐 谞住讬注转谉 讞谞讜. 讜注讜讚 讬砖 诇讞诇拽 讘讬谞讬讛诐 讘砖诇诪讗 讘讬讜诐 讘讜讗诐 诇诪讚讘专 住讬谞讬 砖讬讛讬' 讘讬讜诐 讗' 讘砖讘转 诇讬转 诇谞讜 诇诪讬诪专 砖谞住注讜 讗转诪讜诇 讘砖讘转 诪专驻讬讚讬诐 驻讞讜转 诪转讞讜诐 砖讘转. 讚诇诪"讚 转讞讜诐 砖讘转 讗诇驻讬讬' 讗诪讛. 诇讗 讬转讻谉 讚诪砖讜诐 诪讛诇讱 驻讞讜转 诪讗诇驻讬讬诐 讗诪讛 讛转讞讬诇讜 谞住讬注转诐 讘砖讘转. 讜诪讛 诇讛诐 诇讛转诇讘讟 讛讬讜诐 诪砖讜诐 讚讘专 诪讜注讟 讻讝讛. 讗讘诇 讘讞谞讬讬转诐 讘诪讚讘专 住讬谉 讘讬讜诐 讛砖讘转 砖驻讬专 讬"诇 砖谞住注讜 讘注"砖 诪讛诇讱 专讘 讜讛讙讬注讜 讘诇讬诇讛 诇驻讞讜转 诪砖讬注讜专 转讞讜诐 讗诇驻讬讬诐 讗诪讛 谞讙诪专讜 谞住讬注转谉 讜讞谞讜 讘砖讘转 讘诪讚讘专 住讬谉 讻诇注"讚 讻讜讜谞转 讛专讗"诐 讝"诇:


讗诇讗 砖爪专讬讱 讬讬砖讜讘 诪讛 讬注谞讛 诪讗讬住讜专 讛讜爪讗讛 诪专砖讜转 诇专砖讜转. 诪讬讛讜 讙诐 诇讝讜 讬"诇 讚讘砖诇诪讗 讘谞住讬注转诐 诪专驻讬讚讬诐 讘砖讘转 讛专讬 讛讜爪讬讗讜 诪讗讛诇讬讛诐 砖讛讜讗 专讛"讬 诇讟注讜谉 注诇 讞诪讜专讬讛诐 讜注讙诇讜转讬讛诐 讘专讛"专. 诪砖讗"讻 讘讞谞讬讬转谉 讘住讬谉. 讗驻砖专 砖诇讗 驻专拽讜 讛诪砖讗讜转 讻诇诇 注讚 诪讜爪讗讬 砖讘转. 讜讗讬 诪砖讜诐 砖讛诇讻讜 讛讘讛诪讜转 讚"讗 讘专讛"专 讗驻砖专 讛砖讙讬讞讜 砖讛诇讻讜 诪讘注"讬 讜诇讗 注诪讚讜 诇驻讜砖 注讚 讘诪拽讜诐 讞谞讬讬转谉 讜注砖讜 讛谞讞讛 讘砖讘转 讘诇讗 注拽讬专讛 讜讚讬谉 讝讛 诪讘讜讗专 专"驻 诪讬 砖讛讞砖讬讱 注"砖 讻谞诇注"讚 讻讜讜谞转 讛专讗"诐:


讜讗谞讬 讗诪专转讬 讘讬讬砖讜讘 拽讜砖讬' 转讜住' 讚讛专讬 讘诪谉 谞爪讟讜讜 诇讗 讬爪讗 讗诇 讬讜爪讬讗. 讚诇讻讗讜专讛 讬诇"讚 讚讛讜"诇 诇讛砖"住 诇诪讬诪专 讘诪专讛 讗转讞讜诪讬谉 讜讗讛讜爪讗讛 谞诪讬 讗讬驻拽讜讚. 专拽 讗砖讘讬转转 讘讛诪讛 讜诪讞诪专 诇讗 讗驻拽讜讚. 讜讗讛讜爪讗讛 诪专砖讜转 诇专砖讜转 讗讬谉 拽驻讬讚讗 讚讗驻砖专 讚砖谞讬诐 砖注砖讜 诪诇讗讻讛 讛讜讛 讜讻讬 讛"讙 爪"诇 讘住转讬专转 讗讛诇讬讛诐 讜砖讗专讬 诪诇讗讻讜转. 讗讱 讛注讬拽讜专 诪讛 砖讛注讘讬专讜 讚' 讗诪讜转 讜讝讛 讗"讗 注"讬 砖谞讬诐 砖注砖讜 诪诇讗讻讛 讻讬 讛讬讛 专讻讜砖诐 专讘. 讗讱 诇讝讛 讬"诇 砖讛注讘讬专讜 注"讙 讘讛诪转诐 讜诇讗 谞爪讟讜讜 注诇 砖讘讬转转 讘讛诪讛 讘诪专讛 讜转讞讜诪讬谉 谞诪讬 讬"诇 讚讬砖讘讜 注诇 讛注讙诇讛 讜诪注诇讛 诪讬讜"讚 讜讗讬谉 转讞讜诪讬谉 诇诪注诇讛 诪讬讜"讚. 讜讬"诇 讻讬讜谉 讚讻讗砖专 爪讜讱 讗诪专讛 拽讗讬 讜砖诐 谞讗诪专 诇诪注谉 讬谞讜讞 砖讜专讱. 讗诐 讻谉 讙诐 讘诪专讛 砖谞爪讟讜讜 注诇 讻讻讛 讜诇讗 讛讜诪"诇 讻谞"诇. 讗诇讗 砖诇讗 谞爪讟讜讜 注诇 转讞讜诪讬谉 讜讛讜爪讗讛 讻诇诇. 讜讛砖转讗 诪讗诇 讬爪讗 讗讬砖 诪诪拽讜诪讜 诇拽"诪 讚讻讬讜谉 讚讻讗砖专 爪讜讱 讜诇诪注谉 讬谞讜讞 砖讜专讱 诇讗 拽讗讬 讗诇讗 讗诪专讛 讚讜诪讬' 讚讻讬讘讜讚 讗讘 讜讗诐 讻诪"砖 转讜住' 讗"讻 讬"诇 讘诪谉 诇讗 谞讗住专讜 讗诇讗 讗诇 讬讜爪讬讗 讗讬砖. 讗讘诇 砖讘讬转转 讘讛诪转讜 诇讗 谞爪讟讜讜. 讜诇讛谞"诇 讬"诇 拽讜砖讬' 转讜住' 讗诇诪诇讗 砖诪专讜 砖讘转 讗讞讚 讜讻讜' 讜讛拽' 讛专讬 砖诪专讜 砖讘转 讚讗诇讬诐 讛讬讬谞讜 讟"讜 讗讬讬专. 讜诪讛 砖讻' 注讜讚 诪拽砖讬' 讻讘专 讻' 谞讞诇转 讬注拽讘 砖讗"讗 诇讜诪专 讜讬讛讬 讘讬讜诐 讛砖讘讬注讬 讛讬' 砖讘转 讗讞专. 讚讗"讻 讬讗专注 诪诇讞诪转 注诪诇拽 讘专"讞 住讬讜谉 砖讘讗讜 诇诪讚讘专 住讬谞讬. 讜讝讛 讗"讗 讗诇讗 注"讻 砖讛讬讛 讘讗讜转讜 讬讜诐 砖讘讬注讬 讘注爪诪讜 讜讗讬谉 讻讗谉 讗诇讗 砖讘转 砖诇 讗诇讬诐. 讜诇讛谞"诇 讬"诇 讻讬讜谉 砖注讻"驻 谞住注讜 讘砖讘转 驻讞讜转 诪转讞讜诐 砖讘转 讜讛讘讛诪讜转 谞砖讗讜 诪砖讗讜讬 讜注砖讜 讛谞讞讛 讘诇讬 注拽讬专讛 谞讛讬 讚讞讬诇诇 砖讘转 诇讗 讛讜讛. 讜讛专讬 注砖讜 讘专砖讜转 讛拽讘"讛 诪"诪 砖诪讬专转 砖讘转 诇讗 诪讬拽专讬 砖诇讗 讬讛讬讛 讗讜诪讛 讜诇砖讜谉 砖讜诇讟 讘讛诐. 讗讱 讘谞讞诇转 讬注拽讘 讛拽' 讗诐 转讞砖讜讘 诪砖讘讬注讬 砖诇 驻住讞 砖讗诪专讜 砖讬专讛 砖讛讬' 讘讬讜诐 讚' 讻"讗 谞讬住谉 讜讛诇讻讜 讙' 讬诪讬诐 讘诇讗 诪讬诐 讜讘讗讜 诇诪专讛 讘砖讘转 讻"讛 谞讬住谉 讜谞爪讟讜讜 注诇 砖讘转. 讜诪砖诐 注讚 讟"讜 住讬讜谉 讗讬讻讗 讻诪讛 砖讘转讜转 砖砖诪专讜 讻专讗讜讬' 诪诪砖 讜爪注"讙. 讜注讻谞诇注"讚 诇驻诪"砖 转讜住' 专讬砖 诪讻讬诇转讬谉 讚讛讜爪讗讛 砖讛讬讗 诪诇讗讻讛 讙专讜注 爪专讬讻讬诐 讘' 拽专讗讬 讞讚 诇讛讜爪讗讛 讚讘"讛 讚讻转讬讘 讘诪砖讻谉 讜讬讻诇讗 讛注诐 诪讛讘讬讗 讜驻讬' 驻"讬 砖讝讛 讚讜诪讛 诇讘注诇 讛讘讬转 砖讛讘讬讗 谞讚讘转讜 诇诪砖讻谉. 讜注讜讚 拽专讗 诇讛讜爪讗讛 讚注谞讬 讜讛讬讬谞讜 讗诇 讬讜爪讬讗 讚讻转讬讘 讘诪谉 砖讬爪讗讜 诇诇拽讜讟 讻注谞讬讬诐. 讜讞讚讗 诪讗讬讚讱 诇讗 讗转讬' 注"砖. 讜讛砖转讗 讗"砖 讚讗讬 讘诪专讛 诇讗 讗讬驻拽讜讚 讻诇诇 诇讗 诪爪讬 诇讗转讜讬' 讗诇 讬讜爪讬讗 讚讙讘讬' 诪谉 讚讛讬讬谞讜 讛讜爪讗讛 讚注谞讬. 讜诪讛 砖谞住注讜 讜谞砖讗讜 讻诇讬讛诐 诇讗 讛讜讬 讗诇讗 讻讘"讛. 讜注讚讬讬谉 诇讗 谞爪讟讜讜. 讗讘诇 讘诪专讛 讬"诇 砖谞爪讟讜讜 讗讛讜爪讗讛 讚讘"讛 讜诇讗 讚注谞讬 讜诇讗 谞讙诪专讜 爪讬讜讛 讚砖讘转 注讚 讗讞专 砖谞讗诪专 讗诇 讬爪讗 诇讛讜爪讗讛 讚砖讘转 讜诇讗 谞讻谞住 讘讻诇诇 讙讚专 砖诪专讜 砖讘转 讗' 注讚 讗讞专 砖谞爪讟讜讜 讗诇 讬讜爪讬讗 讜讗诇诪诇讗 砖诪专讜 讗讝 诇讗 讛讬讛 讗讜诪讛 讜诇砖讜谉 讬讻讜诇讬谉 诇砖诇讟 讘讛谉:


讜注讬讬谉 诪"砖 讘"讬 讘讟讜专 讗讜"讞 住讬' 转"讚 讘砖诐 转砖讜' 讛专诪讘"诐 讚讗注"讙 讚住"诇 转讞讜诪讬谉 讬"讘 诪讬诇 诪谉 讛转讜专讛. 诪"诪 讘诪讚讘专 讜讻专诪诇讬转 讜讘拽注讛 讜讻讚讜诪讛 诇讜 讗讬谉 诇讜拽讬谉 诪砖讜诐 讚讛讬讬谞讜 讘讚讬谉 砖讛诪注讘讬专 讞驻讬爪讬讜 讘诪拽讜诐 讛讝讛 讜讛讛讜诇讱 讘专讙诇讬讜 讬诇拽讛 注"砖. 讜谞"诇 转讜讻谉 讻讜讜谞转讜 讚讻讬讜谉 讚诪讗诇 讬爪讗 讗讬砖 诪诪拽讜诪讜 讬诇驻讬' 转专讜讜讬讬讛讜 转讞讜诪讬谉 讜讛讜爪讗讛 讗"讗 诇讗讞讜讝 讛讞讘诇 讘转专讬谉 专讗砖讬谉 讻讬讜谉 讚诪诪拽讜诪讜 讚拽专讗 诇注谞讬谉 讛讜爪讗讛 诪转驻专砖 诪拽讜诐 讻注讬谉 讚讙诇讬 诪讚讘专 讜诇讗驻讜拽讬 讻专诪诇讬转 讜讻讚讜诪讛. 讛讛"谞 诪拽讜诐 诇注谞讬谉 转讞讜诪讬谉 讻谉 讛讜讗. 讜讗讬谉 转讞讜诪讬谉 讗诇讗 讘专讛"专 讚讗讜专讬讬转讗 讬注"砖 讜讗"讻 诇驻"讝 拽砖讛 诪讗讜讚 诇诪爪讜讗 转讞讜诪讬谉 讬"讘 诪讬诇 讚讗讜专讬讬转讗 讚讗诐 讘讻诇 讛讬"讘 诪讬诇 住' 专讬讘讜讗 注讜讘专讬诐 讘讜 讛专讬 讛讜讗 注讬专 讜讻讜诇讛 谞讞砖讘转 讻讚' 讗诪讜转 讗诐 诇讗 讻讛讗讬 讙讜谞讬' 砖讛住' 专讬讘讜讗 讻讜诇诐 讬讞讚 谞住注讜 讬"讘 诪讬诇 讜讻注讬谉 谞住讬注转 讚讙诇讬 诪讚讘专. 讜诇驻"讝 讬驻讛 讘讚拽讚讜拽 讗诪专 讻讗谉 讗转讞讜诪讬谉 讗讬驻拽讜讚 讜诇讗 讗讬驻拽讜讚 讚转讞讜诪讬谉 讻讬 讛讗讬 讛讜讗 转讞讜诪讬谉 诪谉 讛转讜专讛 讜砖讗专讬 转讞讜诪讬谉 讗驻讬' 讬"讘 诪讬诇 诇讗讜 讚讗讜专讬讬转讗. 讜诪讬讜砖讘转 专讜讘 拽讜砖讬' 讛专讗砖讜谞讬诐 注诇 砖讬讟讛 讝讜. 讘讛专讝"讛 讜讛专诪讘"谉 住讜祝 驻专拽 拽诪讗 讚注讬专讜讘讬谉 讜讘住驻专 讘讗专 讬注拽讘 讜拽"诇:


讜注讬讬谉 诪"砖 驻诇讬转讬 专讬砖 住讬' 讗' 住拽"讗 讜讚讘专讬讜 诇讻讗讜专讛 转诪讜讛讬诐 讚讛讗 驻讬专砖"讬 讙诐 驻专讛 讗讚讜诪讛 谞爪讟讜讜 讘诪专讛 讗注"讙 讚诇讗 谞讛讙讜 注讚 砖讛讜拽诐 讛诪砖讻谉 诇砖谞讛 讛讗讞专转. 讜诪讝讛 砖驻讟 谞讞诇转 讬注拽讘 砖讙诐 砖讘转 诇讗 谞爪讟讜讜 诇砖讘讜转 诪讬讚 诪诪专讛 讜讗讬诇讱 讗诇讗 诇注住讜拽 讘讛诇讻讜转讬讜 诇讻砖讬谞讛讙 讻诪讜 驻专讛 讗讚讜诪讛 讜讗"讻 讘砖讞讬讟讛 谞诪讬 谞讬诪讗 讛讻讬 砖讬注住拽讜 讘讛诇讻讜转讬讜 诇讻砖讬谞讛讙 讚讛专讬 讗讬 诇讗 讞讟讗讜 讘诪专讙诇讬诐 讛讬讜 谞讻谞住讬诐 诪讬讚 诇讗专抓 讬砖专讗诇 讜讛讬讛 讛砖讞讬讟讛 谞讜讛讙 讜转讜 拽砖讬' 讚讛讗 讻诇 讛诇讻讜转 砖讞讬讟讛 谞讜讛讙 诪讬讚 讘诪讚讘专 注讻"驻 讘拽讚砖讬诐. 讜讗"讻 爪讬讜讛 讘诪专讛 注诇讬讜 讗诐 诇讗 讬讗诪专 讘注讜祝 诪讬讛讜 诇讗 谞讛讙 讚拽讚砖讬诐 讘诪诇讬拽讛. 讜专讘讬 谞拽讟 讘诇砖讜谞讜 专讜讘 讗' 讘注讜祝 讜注讬讬谉 讞讜诇讬谉 讻"讞 注"讗 转讜住' 讚"讛 讜注诇 专讜讘 讜讻讜':


诇专' 讬讜住讬 讝' 讞住专讬诐 注讘讜讚 讜讻讜' 讜专"注 讚诇讬转 诇讬' 讛讻讬 讚讛专讬 住"诇 讻讗讞专讬诐 讻诪"砖 转讜住' 诇拽诪谉 拽讬"讚 注"讗 讚"讛 讞诇讘讬 讜讻讜' 爪"诇 讚诇讬转 诇讬' 讘专讬讬转讗 讚注砖专 注讟专讜转 讚讛专讬 住"诇 讘"讚 注讘讬讚 驻专讬砖讛 讜驻砖讜讟 诇驻注谞"讚:





驻谞讬 讬讛讜砖注

讘转讜住驻讜转 讘讚"讛 讻讗砖专 爪讜讱 讜讻讜' 讜讗"转 讻讬讜谉 讚讘诪专讛 诪讬驻拽讚讜 讗砖讘转 讛讬讻讬 讗诪专讬谞谉 讘驻专拽 讻诇 讻转讘讬 讗诇诪诇讬 砖诪专讜 讬砖专讗诇 讜讻讜' 注住"讛. 讜谞专讗讛 讚注讬拽专 拽讜砖讬讬转 讛转讜住' 讻讬讜谉 讚专讘 讬讛讜讚讛 诪砖诪讬讛 讚专讘 讗诪专 讻讗砖专 爪讜讱 讘诪专讛 讜讘驻专拽 讻诇 讻转讘讬 谞诪讬 专讘 讬讛讜讚讛 诪砖诪讬讛 讚专讘 讗诪专 诇讛 讜诪"诪 谞专讗讛 诇讬 诇讬讬砖讘 拽讜砖讬转 讛转讜住' 讚诇讗 转讬拽砖讬 讚专讘 讗讚专讘 讚讛讗 讚讗诪专 专讘 讘驻专拽 讻诇 讻转讘讬 讗诇诪诇讗 砖诪专讜 讬砖专讗诇 诇砖讘转 专讗砖讜谞讛 讗讬讻讗 诇诪讬诪专 讚讛讗讬 专讗砖讜谞讛 讛讬讬谞讜 诇诪讬诇转讬' 诪讛 砖讛讝讛讬专 诇讛诐 讘砖注转 诪注砖讛 讗讛讜爪讗讛 讚诇拽讬讟转 讛诪谉 讙讜驻讗 砖讗"诇 砖砖转 讬诪讬诐 转诇拽讟讜讛讜 讚讘诇讗"讛 谞专讗讛 讚注讬拽专 砖讻专 讜注讜谞砖 讘砖诪讬专转 砖讘转 讜诪诇讗讻讛 讛讬讬谞讜 诇注谞讬谉 讛讜爪讗讛 砖爪专讬讱 讝讛讬专讜转 讜砖诪讬专讛 讬转讬专讛 讻讚讗诪专讬谞谉 诇注讬诇 讘驻"拽 讚祝 讬"讘 讙讘讬 讞讬讬讘 讗讚诐 诇诪砖诪砖 讘讘讙讚讬讜 注"砖 讜讗诪专 专讘 讬讜住祝 讛诇讻转' 专讘转讗 诇砖讘转 讜讛讻讬 谞诪讬 讗砖讻讞谉 讘讬专诪讬讛 砖讗诪专 诇讬砖专讗诇 讻讛 讗诪专 讛' 讛砖诪专讜 讘谞驻砖讜转讬讻诐 讜讗诇 转砖讗讜 诪砖讗 讘讬讜诐 讛砖讘转 讜讻转讬讘 讘转专讬讛 讜讘讗讜 讘砖注专讬 讛注讬专 讛讝讗转 诪诇讻讬诐 讜砖专讬诐 讜讙讜' 讜讬砖讘讛 讛注讬专 讛讝讗转 诇注讜诇诐 讜讻讛"讙 讟讜讘讗 讘谞讞诪讬讛 讘谉 讞讻诇讬讛 讻谞"诇:


讘讚"讛 讗转讞讜诪讬谉 诇讗 讗讬驻拽讜讚 讗讬谉 爪"诇 讚讗转讬讗 讻专"注 讚讗诪专 转讞讜诪讬谉 讚讗讜专讬讬转讗 讜讻讜' 注住"讛. 讜诇讜诇讬 讚讘专讬讛诐 讛讬讛 谞"诇 诇驻专砖 讚讘专讬诐 讻驻砖讟谉 讚讛讗 讚拽讗诪专 讗转讞讜诪讬谉 诇讗 讗讬驻拽讜讚 讛讬讬谞讜 讗转讞讜诪讬谉 诪诪砖 讻讬讜谉 讚讛讻讗 讗诇讬讘讗 讚专讘讬 讬讜住讬 驻诇讬讙讬 讛谞讱 讗诪讜专讗讬 讜讘驻专拽 讘讻诇 诪注专讘讬谉 砖拽讬诇 讜讟专讬 讛砖"住 讗讬 住讘专 专"讬 转讞讜诪讬谉 讚讗讜专讬讬转讗 讻专"注 专讘讬' 讗讜 讻专讘谞谉 讚专"注 注"砖 讘驻讬专砖"讬 讜讗"讻 诪砖诪注 诇转诇诪讜讚讗 讛讻讬 讚诇讻"注 专"讬 讻专"注 住"诇 讚转讞讜诪讬谉 讚讗讜专讬讬转讗 讗诇讗 讚驻诇讬讙讬 讛谞讱 讗诪讜专讗讬 讗讬 注讬拽专 转讞讜诪讬谉 讛讬讬谞讜 诪拽专讗 讚讗诇 讬爪讗 讚讗注"讙 讚注讬拽' 拽专讗 诇讛讜爪讗讛 讗转讬讗 讗驻讬' 讛讻讬 讻讬讜谉 砖讻讘专 谞爪讟讜讜 讘诪专讛 注诇 讚讬谞讬 砖讘转 讗"讻 诪住转诪' 讚转讞讜诪讬谉 谞诪讬 讛讜讬 讘讻诇诇 诇讗讜 讚讗诇 讬爪讗 讚转专讜讜讬讬讛讜 讘诪砖诪注 讜诪专 住讘专 讚讗转讞讜诪讬谉 诇讗 讗讬驻拽讜讚 讘诪专讛 讗"讻 诇讗 讛讜讬 谞诪讬 讘讻诇诇 讗诇 讬爪讗 讚诇讛讜爪讗讛 诇讞讜讚讗 讗转讬 讜诇注谞讬谉 转讞讜诪讬谉 讚讛讜讬 讗诇驻讬诐 讗诪讛 讗讻转讬 诇讗 讬讚注讬谞谉 诇讬讛 讗诇讗 诪讛谞讱 拽专讗讬 讚诪拽讜诐 诪诪拽讜诐 讜诪拽讜诐 诪讙讘讜诇 讻讚讗讬转' 讘驻' 诪讬 砖讛讜爪讬讗讜讛讜 讜讛谞讱 拽专讗讬 注"讻 诇讗讜 拽讜讚诐 诪转谉 转讜专讛 讻转讬讘讬. 讻谞"诇. 讜诇驻"讝 诇注谞讬谉 讗讬住讜专 讛讜爪讗讛 讗驻砖专 砖讛讬讜 诪讜诇讬讻讬谉 讻诇 讗砖专 诇讛谉 注诇 讘讛诪转谉 讗讜 砖谞砖讗讜 讘诪讜讟 讜注"讬 砖讬谞讜讬 讚讛讜讬 诇讬讛 谞诪讬 讻砖谞讬诐 砖注砖讗讜讛讜 讜注诇 讻专讞讱 爪"诇 讻讛"讙 谞诪讬 讘诪讗讬 讚诇讗 讞讬讬砖讬谞谉 讘住转讬专转 讜讘谞讬谉 讗讛诇讬讛诐 讘砖讘转 讜讚讜"拽:






image1.png
e 9T WNSE




